Avis juridique important

|

32001D0910

2001/910/EY,Euratom: Neuvoston päätös, tehty 26 päivänä marraskuuta 2001, talous- ja sosiaalikomitean alankomaalaisen jäsenen nimeämisestä

Virallinen lehti nro L 337 , 20/12/2001 s. 0038 - 0038

Neuvoston päätös,tehty 26 päivänä marraskuuta 2001,talous- ja sosiaalikomitean alankomaalaisen jäsenen nimeämisestä(2001/910/EY, Euratom)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 258 artiklan,ottaa huomioon Euroopan atomienergiayhteisön perustamissopimuksen ja erityisesti sen 166 artiklan,ottaa huomioon talous- ja sosiaalikomitean jäsenten nimeämisestä 21 päivänä syyskuuta 1998 alkavaksi ja 20 päivänä syyskuuta 2002 päättyväksi toimikaudeksi 15 päivänä syyskuuta 1998 tehdyn neuvoston päätöksen(1),sekä katsoo, että edellä mainitussa komiteassa on vapautunut jäsenen paikka Colin LUSTENHOUWERin erottua, mikä on annettu neuvostolle tiedoksi 22 päivänä marraskuuta 2000, jaottaa huomioon Alankomaiden hallituksen esittämät ehdokkaat,sekä saatuaan Euroopan yhteisöjen komission lausunnon,ON PÄÄTTÄNYT SEURAAVAA:Ainoa artiklaNimetään K.B. van POPTA talous- ja sosiaalikomitean jäseneksi Colin LUSTENHOUWERin tilalle tämän jäljellä olevaksi toimikaudeksi eli 20 päivään syyskuuta 2002.Tehty Brysselissä 26 päivänä marraskuuta 2001.Neuvoston puolestaPuheenjohtajaR. Landuyt(1) EYVL L 257, 19.9.1998, s. 37.


Avis juridique important

|

31998D1686

Euroopan parlamentin ja neuvoston päätös N:o 1686/98/EY, tehty 20 päivänä heinäkuuta 1998, yhteisön "Nuorten eurooppalainen vapaaehtoistyö" -toimintaohjelmasta

Virallinen lehti nro L 214 , 31/07/1998 s. 0001 - 0011

EUROOPAN PARLAMENTIN JA NEUVOSTON PÄÄTÖS N:o 1686/98/EY,tehty 20 päivänä heinäkuuta 1998,yhteisön "Nuorten eurooppalainen vapaaehtoistyö" -toimintaohjelmasta EUROOPAN PARLAMENTTI JA EUROOPAN UNIONIN NEUVOSTO, jotkaottavat huomioon Euroopan yhteisön perustamissopimuksen ja erityisesti sen 126 artiklan,ottavat huomioon komission ehdotuksen (1),ottavat huomioon talous- ja sosiaalikomitean lausunnon (2),ottavat huomioon alueiden komitean lausunnon (3),noudattavat perustamissopimuksen 189 b artiklassa määrättyä menettelyä (4) ja ottavat huomioon sovittelukomitean 30 päivänä kesäkuuta 1998 hyväksymän yhteisen ehdotuksen,sekä katsovat, että1) Essenissä (9 ja 10 päivänä joulukuuta 1994), Cannesissa (26 ja 27 päivänä kesäkuuta 1995), Madridissa (15 ja 16 päivänä joulukuuta 1995) ja Dublinissa (13 ja 14 päivänä joulukuuta 1996) kokoontuneet Eurooppa-neuvostot korostivat tarvetta aloittaa uusia toimia Euroopan nuorten yhteiskunnallisen ja ammatillisen integroitumisen edistämiseksi,2) Firenzessä (21 ja 22 päivänä kesäkuuta 1996) kokoontuneen Eurooppa-neuvoston päätelmissä korostettiin, miten tärkeää on helpottaa nuorten pääsyä työelämään, ja suhtauduttiin kiinnostuneesti ajatukseen eurooppalaisesta vapaaehtoistyöstä,3) Amsterdamin Eurooppa-neuvosto (16 ja 17 päivänä kesäkuuta 1997) ilmaisi kannattavansa vapaaehtoistyötä,4) neuvosto on pyytänyt komissiota ehdottamaan konkreettisia toimenpiteitä kansainvälisen yhteistyön helpottamiseksi vapaaehtoistyön alalla,5) 5 päivänä lokakuuta 1995 antamassaan päätöslauselmassa nuorisoalan yhteistyöstä kolmansien maiden kanssa (5) neuvosto korosti, että yhteistyötä olisi lisättävä erityisesti vapaaehtoistyön alalla niiden yhteisön ulkopuolisten maiden kanssa, joiden kanssa yhteisö on tehnyt assosiaatio- tai yhteistyösopimuksia,6) 25 ja 26 päivänä kesäkuuta 1984 kokoontunut Eurooppa-neuvosto pyysi jäsenvaltioita toteuttamaan tarvittavat toimenpiteet rohkaistakseen nuoria osallistumaan yhteisön rajojensa ulkopuolella järjestämiin hankkeisiin ja suositteli jäsenvaltioille, että nämä ottaisivat yhdeksi sosiaalipolitiikkansa tavoitteeksi vapaaehtoisten kehitystyöntekijöiden sosiaalisen turvan käyttöönoton tai tämän alan puutteiden poistamisen,7) parlamentti on myös useaan otteeseen, erityisesti 22 päivänä syyskuuta 1995 antamassaan päätöslauselmassa eurooppalaisesta vapaaehtoispalvelusta (6), ilmoittanut tukevansa vapaaehtoistyön kehittämistä yhteisön tasolla,8) nuorisoalan yhteistyöpolitiikka, jonka puitteissa kehitetään muodollisen koulutusjärjestelmän ulkopuolista koulutusta, täydentää perustamissopimukseen sisältyvää koulutuspolitiikkaa, ja sitä on tarpeen kehittää edelleen,9) useissa jäsenvaltioissa on hyvin monenlaisia vapaaehtoistyöhön liittyviä toimia, ja tällä alalla toimii lukuisia valtioista riippumattomia järjestöjä,10) nämä kokeilut ovat jääneet rajallisiksi, ja että kansainvälistä vapaaehtoistyötä olisi kehitettävä laadullisesti ja määrällisesti,11) olisi luotava uusia mahdollisuuksia vaihtaa ja hyödyntää kokemuksia ja hyviä käytäntöjä sekä edistää uusia yhteistyökumppanuuksia,12) monivuotisen vapaaehtoistyötä koskevan ohjelman ennakkoarviointi toteutettiin itsenäisesti niiden periaatteiden mukaisesti, jotka komissio kehitti SEM 2000 -ohjelman ("Sound and efficient management") toista vaihetta varten,13) tällä päätöksellä luodaan yhteisölliset puitteet, joilla pyritään edistämään kansainvälisen vapaaehtoistyön kehittämistä; jäsenvaltioiden olisi annettava asianmukaiset ja yhteensovitetut toimenpiteet oikeudellisten ja hallinnollisten esteiden poistamiseksi, jotta edistettäisiin nuorten osallistumista ohjelmaan ja helpotettaisiin nuorten vapaaehtoistyöntekijöiden erityisaseman tunnustamista,14) nuorten osallistuminen vapaaehtoistyöhön on muodollisen koulutusjärjestelmän ulkopuolista koulutusta, jonka laatu perustuu suurelta osin asianmukaiseen valmentautumiseen, kielellinen ja kulttuurinen valmentautuminen mukaanlukien, ja joka vaikuttaa heidän suuntautumiseensa tulevaisuudessa, heidän näköpiirinsä laajenemiseen, edistää heidän sosiaalisten kykyjensä kehitystä, aktiivisen kansalaisuuden kehitystä, tasapainoista integroitumista yhteiskuntaan taloudellisesta, sosiaalisesta ja kulttuurisesta näkökulmasta ja antaa mahdollisuuden edistää tietoisuutta todellisesta Euroopan kansalaisuudesta,15) eurooppalaista vapaaehtoispalvelua on kehitettävä johdonmukaisesti yhdessä muiden, erityisesti "Nuorten Eurooppa" -ohjelman (7) yhteydessä nuorten hyväksi kehitettyjen yhteisön toimien kanssa, ja siten on huolehdittava siitä, että ne ovat toisiaan täydentäviä,16) olisi vahvistettava yhteyksiä tähän ohjelmaan kuuluvien toimien sekä syrjinnän eri muotojen, kuten rasismin ja muukalaisvihan vastaisten toimien, yhteisön ulkopuolisten maiden kanssa tehtävän yhteistyön ja sosiaalipolitiikan puitteissa toteutettujen toimien, erityisesti Euroopan sosiaalirahaston tukemien nuorten koulutusta ja työhönpääsyä edistävien toimien (mainstream ja yhteisön aloite Employment-Youthstart) välillä,17) työelämään siirtymisen helpottamiseksi olisi huolehdittava siitä, että eurooppalainen vapaaehtoistyö ja erityisesti paikalliset työllisyysaloitteet ovat toisiaan täydentäviä,18) vapaaehtoistyö voi auttaa vastaamaan yhteiskunnan uusiin tarpeisiin ja sen avulla voidaan myös löytää uusia toimintamuotoja ja ammatteja,19) tässä päätöksessä tarkoitettuun vapaaehtoistyöhön osallistumisen olisi oltava täysin vapaaehtoista; olisi oltava kyse toimista, joista ei pyritä saamaan taloudellista hyötyä ja joissa nuorelle vapaaehtoiselle annetaan mahdollisuus epämuodolliseen oppimiseen isäntähankkeessa ja jotka eivät voi olla millään tavalla verrattavissa työsuhteeseen,20) tähän ohjelmaan osallistuvilla nuorilla olisi oltava riittävä toimeentulo,21) eurooppalainen vapaaehtoistyö ei korvaa asepalvelusta eikä aseistakieltäytyjille tarjottavia vaihtoehtoisen palvelun muotoja eikä monissa jäsenvaltioissa olemassa olevaa pakollista siviilipalvelua eikä se voi rajoittaa tai korvata mahdollisia tai olemassa olevia palkattuja työpaikkoja,22) komission ja jäsenvaltioiden on pyrittävä varmistamaan eurooppalaisen vapaaehtoistyön ja erilaisten kansallisten vastaavien toimien välinen täydentävyys,23) eurooppalaiseen vapaaehtoistyöhön olisi voitava osallistua kaikkien jossain jäsenvaltiossa laillisesti asuvien nuorten ilman minkäänlaista syrjintää,24) oleskeluluvan ja tarvittaessa viisumin myöntäminen kuuluu jäsenvaltioiden viranomaisten toimivaltaan, ja käsite `laillisesti asuva` määritellään kansallisen lainsäädännön mukaisesti,25) ohjelman täytäntöönpanon on perustuttava hajautettuihin ohjausrakenteisiin, jotka jäsenvaltiot läheisessä yhteistyössä nuorisoasioista vastaavien kansallisten viranomaisten kanssa ovat osoittaneet sen varmistamiseksi, että yhteisön toiminta tukee ja täydentää kansallisia toimia, perustamissopimuksen 3 b artiklassa määriteltyä toissijaisuusperiaatetta noudattaen,26) eurooppalaiseen vapaaehtoistyöhön kuuluvat toimet koskevat suoraan paikallisia ja alueellisia viranomaisia, sillä nämä voisivat tukea hankkeita suoraan ja lisäksi kehittää paikallistietoa sekä osallistua nuorten seurantaan vapaaehtoistyön jälkeen,27) työmarkkinaosapuolilla olisi oltava tärkeä tehtävä eurooppalaisen vapaaehtoistyön kehittämisessä: niiden olisi estettävä se, että toimilla korvattaisiin mahdollisia tai olemassa olevia palkattuja työpaikkoja, ja ne osallistuisivat saatujen kokemusten seurantaan tukeakseen nuorten omatoimista integroitumista yhteiskuntaan,28) myös järjestöillä on merkittävä tehtävä siinä, että kaikki nuoret ja erityisesti ne, joilla on eniten vaikeuksia, voisivat osallistua näihin ohjelmiin,29) olisi toteutettava jatkuva seuranta, jossa otetaan huomioon erityisesti työmarkkinaosapuolten ja järjestöjen lausunnot,30) komissio ja jäsenvaltiot pyrkivät edistämään yhteistyötään valtioista riippumattomien järjestöjen kanssa, jotka toimivat nuorisoalalla sekä sosiaali-, ympäristö- ja kulttuurialalla sekä syrjäytymisen eri muotojen torjunnan alalla,31) Euroopan talousalueesta tehdyssä sopimuksessa määrätään yhteistyön laajentamisesta koulutuksen, ammatillisen koulutuksen ja nuorisoasioiden aloilla toisaalta Euroopan yhteisön ja sen jäsenvaltioiden ja toisaalta Euroopan talousalueeseen kuuluvien Euroopan vapaakauppaliiton (EFTA) jäsenmaiden välillä; pöytäkirjan N:o 31 4 artiklassa määrätään, että Euroopan talousalueeseen kuuluvat EFTA-maat osallistuvat 1 päivästä tammikuuta 1995 alkaen kaikkiin yhteisön silloin voimassa oleviin tai hyväksyttyihin koulutusta, ammatillista koulutusta ja nuorisoa koskeviin ohjelmiin,32) Keski- ja Itä-Euroopan assosioituneet maat (KIE-maat) voivat osallistua Nuorten eurooppalainen vapaaehtoistyö -ohjelmaan niiden ehtojen mukaisesti, jotka vahvistetaan Eurooppa-sopimuksissa tai kyseisten maiden osallistumista yhteisön ohjelmiin koskevissa tehdyissä tai tehtävissä lisäpöytäkirjoissa; Kypros ja Malta voivat osallistua ohjelmaan lisämäärärahojen perusteella samoin säännöin kuin Euroopan talousalueeseen kuuluvat EFTA-maat, niiden kanssa sovittavia menettelyjä noudattaen, tämän kuitenkaan vaikuttamatta Maltan osallistumisen suhteen noudatettaviin menettelyihin,33) toisaalta kansalaisaktiivisuuden edistäminen sekä muodollisen koulutusjärjestelmän ulkopuolisen oppimiskokemuksen hankkiminen sekä toisaalta nuorten osallistuminen yhteisön ja yhteisön ulkopuolisten maiden väliseen yhteistyöhön ovat "Nuorten eurooppalainen vapaaehtoistyö" -ohjelman tärkeitä tavoitteita,34) monissa assosiointi- ja yhteistyösopimuksissa määrätään nuorisovaihtojen mahdollisuudesta,35) tässä päätöksessä vahvistetaan koko ohjelman keston ajaksi kokonaismääräraha, joka muodostaa tärkeimmän lähtökohdan budjettivallan käyttäjälle vuosittaisen talousarviomenettelyn yhteydessä 6 päivänä maaliskuuta 1995 annetun Euroopan parlamentin, neuvoston ja komission julistuksen (8) 1 kohdan mukaisesti,36) yhteisön rahoitusnäkymät ovat voimassa vuoteen 1999, jonka jälkeen niitä on tarkistettava,37) ottaen huomioon, että Nuorten Eurooppa -ohjelman kolmas vaihe päättyy 31 päivänä joulukuuta 1999, komissio antaa Euroopan parlamentille ja neuvostolle ennen 31 päivää joulukuuta 1997 kertomuksen, johon sisältyvät sen huomiot "nuorisoalan yhteistyöpolitiikan pääasiallisista painotuksista vuotta 2000 lähestyttäessä", ja38) Euroopan parlamentti, neuvosto ja komissio ovat tehneet 20 päivänä joulukuuta 1994 sopimuksen yhteistoimintatavasta perustamissopimuksen 189 b artiklassa määrätyn menettelyn mukaisesti annettujen säädösten täytäntöönpanomenettelyssä (9),OVAT PÄÄTTÄNEET SEURAAVAA:1 artikla Ohjelman vahvistaminen 1. Tällä päätöksellä vahvistetaan yhteisön toimintaohjelma "Nuorten eurooppalainen vapaaehtoistyö", jäljempänä `ohjelma`, joka koskee jäsenvaltiossa laillisesti asuvien nuorten eurooppalaista vapaaehtoistyötä yhteisössä ja yhteisön ulkopuolisissa maissa.Ohjelma on voimassa 1 päivästä tammikuuta 1998 31 päivään joulukuuta 1999.2. Tämä ohjelma liittyy nuorisoalan yhteistyöpolitiikan yleistavoitteisiin, sellaisina kuin ne on esitetty Nuorten Eurooppa -ohjelmassa (1 artiklan 2 kohta). Sen tavoitteena on miesten ja naisten yhtäläisiä mahdollisuuksia kunnioittaen kannustaa nuorten liikkuvuutta ja yhteisvastuuta kansalaisaktiivisuuden osana, tukea muodollisen koulutusjärjestelmän ulkopuolisia oppimiskokemuksia ja antaa nuorille mahdollisuus saada näitä kokemuksia useilta eri aloilta ja siten pohjaa suuntautumiselleen tulevaisuudessa, sekä tukea heidän aktiivista osallistumistaan Euroopan rakentamiseen liittyvien demokratian, suvaitsevaisuuden ja yhteisvastuullisuuden ihanteiden tukemiseen sekä yhteisön ja sen ulkopuolisten maiden väliseen yhteistyöhön ottamalla osaa yleishyödyllisiin, kansainvälisiin toimiin.2 artikla Puitteet, tavoitteet ja keinot 1. Tällä jäsenvaltioiden väliseen tehostettuun yhteistyöhön perustuvalla ohjelmalla tarjotaan periaatteessa 18-25-vuotiaille nuorille muodollisen koulutusjärjestelmän ulkopuolinen, kansainvälinen oppimiskokemus, josta he saavat todistuksen; kokemuksen avulla he voivat kartuttaa taitojaan ja kykyjään ja toimia vastuullisina kansalaisina ja siten helpommin omatoimisesti integroitua yhteiskuntaan. Nuoria, jotka osallistuvat tämän toimintaohjelman puitteissa tapahtuvaan toimintaan, kutsutaan jäljempänä myös `nuoriksi vapaaehtoisiksi`.2. Edellä 1 artiklassa säädettyjen yleistavoitteiden mukaisesti tällä ohjelmalla on seuraavat erityistavoitteet:a) rohkaistaan nuorten aloitteellisuuden, luovuuden ja yhteisvastuun henkeä, jonka avulla he voivat omatoimisesti integroitua yhteiskuntaan ja edistää ohjelman tavoitteiden saavuttamista;b) tehostetaan jäsenvaltioissa laillisesti asuvien nuorten osallistumista kansainvälisiin lyhyt- tai pitkäaikaisiin yleishyödyllisiin toimiin Euroopan yhteisössä tai sellaisissa ulkopuolisissa maissa, joiden kanssa yhteisö on tehnyt yhteistyösopimuksia. Näillä toimilla ei saa korvata eikä rajoittaa mahdollisia tai olemassa olevia palkattuja työpaikkoja;c) edistetään Euroopan tasolla hankitun muodollisen koulutusjärjestelmän ulkopuolisen oppimiskokemuksen arvon tunnustamista;d) helpotetaan kaikkien nuorten mahdollisuuksia osallistua ohjelmaan.3. Tätä varten ja 1 artiklassa säädettyjen yleistavoitteiden ja tämän artiklan 2 kohdassa lueteltujen erityistavoitteiden mukaisesti tämän ohjelman liitteessä esitetyt toiminta-alat ovat seuraavat:a) tuetaan kansainvälisiä lyhyt- tai pitkäaikaisia yleishyödyllisiä toimia yhteisössä ja sen ulkopuolisissa maissa;b) tuetaan toimia, joilla edistetään eurooppalaiseen vapaaehtoistyöhön perustuvaa kumppanuutta ja innovatiivisia toimintaverkkoja;c) tuetaan toimia ja hankkeita, joilla edistetään nuorten vapaaehtoisten seurantaa ja hyödynnetään konkreettisesti nuorten eurooppalaisessa vapaaehtoistyössä hankkimaa kokemusta ja edistetään siten heidän omatoimista integroitumistaan yhteiskuntaan;d) kehitetään ja tuetaan nuorten vapaaehtoisten, ohjaajien ja eurooppalaisten hankkeiden vetäjien asianmukaista, erityisesti kielellistä ja kulttuurien välistä valmentamista ja ohjausta, jotta nuoret vapaaehtoiset voisivat hyötyä laadukkaista, ohjelman tavoitteiden mukaisista toimista;e) tuetaan kaikkien ohjelman toimien laatua ja niiden eurooppalaisen ulottuvuuden kehittämistä sekä edistetään nuorisoalan yhteistyötä tukemalla aina kun se on mahdollista jäsenvaltioita niiden pyrkimyksissä parantaa eurooppalaiseen vapaaehtoistyöhön liittyviä palveluja ja toimenpiteitä erityisesti toimilla, joilla annetaan nuorille tietoa ohjelman tavoitteista, sekä tutkimuksilla ja jatkuvalta arvioinnilla, joiden avulla ohjelman toteuttamistapaa ja suuntaviivoja voidaan tarvittaessa mukauttaa mahdollisesti esille tuleviin tarpeisiin.3 artikla Rahoitusta koskevat määräykset 1. Koko ohjelman täytäntöönpanoa koskevat rahoituspuitteet vuosiksi 1998-1999 vahvistetaan 47,5 miljoonaksi ecuksi, mikä vastaa nykyisiä rahoitusnäkymiä.2. Budjettivallan käyttäjä määrittää kullekin varainhoitovuodelle käytettävissä olevat määrärahat rahoitusnäkymien mukaisesti.4 artikla Ohjelmaan osallistumista helpottavat toimet 1. Erityistä huomiota kiinnitetään siihen, että ohjelman toimiin voivat osallistua kaikki nuoret ketään syrjimättä.2. Komissio ja jäsenvaltiot huolehtivat erityisesti niiden nuorten kannustamisesta, joilla on eniten vaikeuksia osallistua olemassa oleviin toimintaohjelmiin niin yhteisön kuin kansallisella, alueellisella ja paikallisella tasolla kulttuuristen, sosiaalisten, fyysisten, taloudellisten tai maantieteellisten seikkojen vuoksi. Ne ottavat näissä toimissa huomioon kyseisen kohderyhmän ongelmat.5 artikla Assosioituneiden maiden osallistuminen Tähän ohjelmaan voivat osallistua KIE-maat Eurooppa-sopimusten tai kyseisten maiden osallistumista yhteisön ohjelmiin koskevien, tehtyjen tai tehtävien lisäpöytäkirjojen mukaisesti. Ohjelmaan voivat osallistua Kypros ja Malta lisämäärärahojen perusteella samojen sääntöjen mukaisesti, joita sovelletaan Euroopan talousalueeseen kuuluviin EFTA-maihin, näiden maiden kanssa sovittavien menettelyjen mukaisesti, tämän kuitenkaan vaikuttamatta Maltan osallistumisen suhteen noudatettaviin menettelyihin.6 artikla Täytäntöönpano, yhteydet muihin toimintamuotoihin ja kansainvälinen yhteistyö 1. Komissio varmistaa toimintaohjelman täytäntöönpanon.2. Komissio ja jäsenvaltiot huolehtivat siitä, että tämän ohjelman ja muiden nuorisoon liittyvien yhteisön ohjelmien ja aloitteiden, erityisesti Nuorten Eurooppa -ohjelman ja sellaisten ohjelmien ja aloitteiden puitteissa toteutettavat toimet, joista on mahdollista saada rahoitusta yhteisön ulkopuolisista maista kotoisin olevia nuoria vapaaehtoisia koskeviin hankkeisiin, sekä jäsenvaltioiden muut tämän alan toimet ovat yhteensopivia ja toisiaan täydentäviä.3. Komissio ja jäsenvaltiot suosivat sellaista tähän ohjelmaan liittyvää yhteistyötä, joka mahdollistaa toiminnan täydentävyyden toimivaltaisten kansainvälisten järjestöjen, erityisesti Euroopan neuvoston toiminnan kanssa.7 artikla Yhteistyö jäsenvaltioiden kanssa 1. Komissio ja jäsenvaltiot toteuttavat asianmukaisiksi katsomansa toimenpiteet sellaisten yhteisön ja kansallisen tason rakenteiden kehittämiseksi, joilla toteutetaan ohjelman tavoitteita, helpotetaan nuorten ja muiden osallistumista ohjelmaan paikallisella tasolla, taataan ohjelman mukaisten toimien arviointi ja seuranta sekä sovelletaan yhteistoiminta- ja valintamekanismeja. Tässä yhteydessä komissio ja jäsenvaltiot toteuttavat toimenpiteitä varmistaakseen nuorille vapaaehtoisille suunnatun asianmukaisen tiedottamisen ja saadakseen heidät riittävän tietoisiksi oikeuksistaan ja velvollisuuksistaan Euroopan tasolla sekä kansallisella ja paikallisella tasolla, ja pyrkivät vaikuttamaan aktiivisesti siihen, että Euroopan vapaaehtoispalvelu ja erilaiset vastaavat kansalliset toimet olisivat toisiaan täydentäviä.2. Kukin jäsenvaltio pyrkii mahdollisuuksien mukaan antamaan toimenpiteet, jotka se katsoo tarpeellisiksi ja suotaviksi ohjelman moitteettoman toiminnan varmistamiseksi, erityisesti mitä tulee nuorten ohjelmaan osallistumista koskeviin oikeudellisiin ja hallinnollisiin esteisiin ja nuorten vapaaehtoisten liikkuvuutta yli kansallisten rajojen koskeviin esteisiin ja nuorten vapaaehtoistyöntekijöiden erityisaseman tunnustamiseen.8 artikla Todistus Komissio laatii 9 artiklan 2 ja 3 kohdassa säädettyä menettelyä noudattaen asiakirjan, joka on todistus nuorten vapaaehtoisten osallistumisesta eurooppalaiseen vapaaehtoistyöhön sekä heidän tänä aikana saamastaan kokemuksesta ja hankkimastaan taidoista.9 artikla Komitea 1. Tämän ohjelman täytäntöönpanossa komissiota avustaa komitea, joka muodostuu jäsenvaltioiden edustajista ja jonka puheenjohtajana on komission edustaja.2. Komission edustaja tekee komitealle ehdotuksen toimenpiteistä, jotka koskevat- komitean työjärjestystä,- täytäntöönpanomenettelyjä,- vuosittaista työsuunnitelmaa ohjelman toimien täytäntöön panemiseksi,- ohjelman eri osien välistä yleistä tasapainoa,- kriteereitä, joiden mukaisesti varat alustavasti jaetaan jäsenvaltioiden kesken,- asiakirjaa, jolla todistetaan eurooppalaiseen vapaaehtoistyöhön osallistuminen,- ohjelman seurantaa ja arviointia koskevia yksityiskohtaisia sääntöjä.Komitea antaa lausuntonsa ehdotuksesta määräajassa, jonka puheenjohtaja voi asettaa asian kiireellisyyden mukaan. Lausunto annetaan perustamissopimuksen 148 artiklan 2 kohdassa niiden päätösten edellytykseksi määrätyllä enemmistöllä, jotka neuvosto tekee komission ehdotuksesta. Komitean äänestyksissä jäsenvaltioiden edustajien äänet painotetaan mainitussa artiklassa määrätyllä tavalla. Puheenjohtaja ei osallistu äänestykseen.Komissio päättää toimenpiteistä, joita sovelletaan välittömästi. Jos toimenpiteet eivät kuitenkaan ole komitean lausunnon mukaisia, komissio ilmoittaa niistä viipymättä neuvostolle. Siinä tapauksessa- komissio voi lykätä päättämiensä toimenpiteiden soveltamista kahdella kuukaudella ilmoituksen tekopäivästä,- neuvosto voi määräenemmistöllä päättää asiasta toisin ensimmäisessä luetelmakohdassa tarkoitetun ajan kuluessa.3. Lisäksi komissio voi kuulla komiteaa kaikissa muissa tämän ohjelman täytäntöönpanoa koskevissa kysymyksissä.Komission edustaja tekee tällöin komitealle ehdotuksen tarvittavista toimenpiteistä. Komitea antaa, tarvittaessa äänestettyään, lausuntonsa ehdotuksesta määräajassa, jonka puheenjohtaja voi asettaa asian kiireellisyyden mukaan.Lausunto merkitään pöytäkirjaan; lisäksi jokaisella jäsenvaltiolla on oikeus pyytää, että sen kanta merkitään pöytäkirjaan.Komission on, niin suurelta osin kuin mahdollista, otettava huomioon komitean lausunto. Sen on ilmoitettava, millä tavoin lausunto on otettu huomioon.10 artikla Seuranta ja arviointi 1. Komissio toteuttaa heti tämän päätöksen täytäntöönpanosta alkaen tarvittavat toimenpiteet ohjelman seurannan ja jatkuvan arvioinnin varmistamiseksi ottaen huomioon 1 ja 2 artiklassa tarkoitetut yleis- ja erityistavoitteet, liitteessä määritellyt erityistavoitteet ja 4 artiklan säännökset sekä 9 artiklan mukaisesti perustettavan komitean mahdollisesti antamat tiedot.2. Komissio antaa Euroopan parlamentille ja neuvostolle hyvissä ajoin kertomuksen, jossa erityisesti otetaan huomioon nuoria koskevien yhteisön toimien tulokset ja johon liittyy tarvittaessa asiaankuuluvia ehdotuksia nuorisoalan toimia koskevaksi yhdenmukaiseksi lähestymistavaksi vuotta 2000 lähestyttäessä.11 artikla Tämä päätös tulee voimaan päivänä, jona se julkaistaan Euroopan yhteisöjen virallisessa lehdessä.Tehty Brysselissä 20 päivänä heinäkuuta 1998.Euroopan parlamentin puolestaJ. M. GIL-ROBLESPuhemies Neuvoston puolestaW. MOLTERERPuheenjohtaja(1) EYVL C 302, 3.10.1997, s. 6 jaEYVL C 320, 21.10.1997, s. 7(2) EYVL C 158, 26.5.1997, s. 12(3) EYVL C 244, 11.8.1997, s. 47(4) Euroopan parlamentin lausunto 12. kesäkuuta 1997 (EYVL C 200, 30.6.1997, s. 183), neuvoston yhteinen kanta, vahvistettu 16.12.1997 (EYVL C 43, 9.2.1998, s. 35), Euroopan parlamentin päätös, tehty 12.3.1998 (EYVL C 104, 6.4.1998, s. 206), Euroopan parlamentin päätös, tehty 15. heinäkuuta 1998 ja neuvoston päätös, tehty 20. heinäkuuta 1998.(5) EYVL C 296, 10.11.1995, s. 11(6) EYVL C 269, 16.10.1995, s. 232(7) Euroopan parlamentin ja neuvoston päätös N:o 818/95/EY, tehty 14 päivänä maaliskuuta 1995, "Nuorten Eurooppa" -ohjelman kolmannen vaiheen toteuttamisesta (EYVL L 87, 20. 4. 1995, s. 1).(8) EYVL C 102, 4.4.1996, s. 4(9) EYVL C 102, 4.4.1996, s. 1LIITE Kannustaakseen nuorten liikkuvuutta kansalaisaktiivisuuden osana ja heidän osallistumistaan käytännön tasolla eurooppalaisen yhteisvastuun luomiseen sekä edistääkseen heidän omatoimista integroitumistaan yhteiskuntaan sekä tukeakseen muodollisen koulutusjärjestelmän ulkopuolisia oppimiskokemuksia ja antaakseen nuorille mahdollisuuden saada näitä kokemuksia useilta eri aloilta ja siten pohjaa suuntautumiselleen tulevaisuudessa yhteisö aikoo tukea eurooppalaista vapaaehtoistyötä yhteisössä ja sen ulkopuolisissa maissa, näiden toimien seurantatoimia sekä eurooppalaisia yhteistyötoimia, joilla kehitetään vapaaehtoistyön laatua ja näiden toimien eurooppalaista ulottuvuutta.Tämän ohjelman täytäntöönpanossa olisi otettava huomioon kohderyhmän tarpeet.Tämän ohjelman puitteissa "nuorella vapaaehtoisella" tarkoitetaan 18-25-vuotiasta henkilöä, joka asuu laillisesti jossakin Euroopan yhteisön jäsenvaltiossa. Kyseinen nuori sitoutuu vapaaehtoisesti kansalaisaktiivisuuskokeiluun ja muodollisen koulutusjärjestelmän ulkopuoliseen oppimiskokemukseen tarkoituksenaan kehittää sosiaalisia, kulttuurienvälisiä ja henkilökohtaisia taitojaan ja kykyjään luoden siten pohjaa suuntautumiselleen tulevaisuudessa ja osallistuen samalla yleisen hyvinvoinnin luomiseen. Tämä sitoutuminen tarkoittaa, että nuori vapaaehtoinen osallistuu muussa jäsenvaltiossa kuin siinä, jossa hän asuu, tai yhteisön ulkopuolisessa maassa yleishyödylliseen ja palkattomaan, kyseiselle yhteisölle merkitykselliseen toimintaan määrätyn ajan (korkeintaan 12 kuukautta) jäsenvaltion ja Euroopan yhteisön hyväksymän hankkeen puitteissa. Isäntähanke vastaa nuoren aterioista ja majoituksesta sekä siitä, että hänellä on työssään ohjaaja. Vapaaehtoistyötä koskevan hankkeen järjestäjät huolehtivat siitä, että hänellä on sairausvakuutus ja muut asianmukaiset vakuutukset. Nuori vapaaehtoinen saa taskurahaa.Yhteisön toiminnassa noudatetaan seuraavia perusperiaatteita:- nuoret vapaaehtoiset osallistuvat aktiivisesti sekä hankkeiden suunnitteluun että toteutukseen,- ne paikalliset julkiset tai yksityiset toimijat, joita nuorten omatoiminen integroituminen yhteiskuntaan koskee, toimivat yhteistyössä,- isäntähanke ja lähettävät hankkeet tekevät yhteistyötä rajojen yli,- komissio hyväksyy kaikki isäntähankkeet jäsenvaltioiden toimivaltaisten elinten antaman myönteisen lausunnon perusteella,- taataan nuorten vapaaehtoisten valmentaminen, ohjaus ja mahdollisuuksien mukaan liikkuvuus,- isäntähankkeisiin osallistuu ohjaajia, joilla on tärkeä tehtävä nuorten vapaaehtoisten perehdyttämisessä sekä hankittujen taitojen lisäarvon tunnustamisessa ja oppimiskokemuksen seurannan valmistelussa,- tunnustetaan eurooppalaisessa yhteydessä hankitun muodollisen koulutusjärjestelmän ulkopuolisen oppimiskokemuksen arvo,- huolehditaan nuorten vapaaehtoisten seurannasta ja hankittujen taitojen hyödyntämisestä.Tätä tarkoitusta varten Euroopan yhteisö järjestää tämän ohjelman, jossa on neljä osaa. Ohjelman neljä osaa ovat sidoksissa toisiinsa, ja ne ovat riittävän joustavia vastatakseen nuorten tarpeisiin parhaalla mahdollisella tavalla. Tämän ohjelman yhteydessä toteutetut toimet täydentävät nuorisoalan ohjelmien, erityisesti Nuorten Eurooppa -ohjelman puitteissa toteutettuja toimia.1 OSA - TOIMINTA YHTEISÖN ALUEELLA 1. Yhteisö tukee kansainvälisiä pitkäaikaisia (periaatteessa 6-12 kuukautta) ja lyhytaikaisia hankkeita (periaatteessa kolmesta viikosta kolmeen kuukauteen), joiden avulla jossain jäsenvaltiossa laillisesti asuvat, periaatteessa 18-25-vuotiaat nuoret, kuitenkin siten, että asianmukaisesti perustelluissa poikkeustapauksissa voidaan ottaa huomioon näiden ikärajojen ulkopuolelle jäävien nuorten hakemukset, voivat yksin tai ryhmissä osallistua aktiivisesti yhteiskunnan tarpeita vastaavaan toimintaan monilla eri aloilla (muun muassa sosiaaliala, yhteiskunnallis-kulttuurinen ala, ympäristö, kulttuuri) ja jotka vaikuttavat suoraan isäntäyhteisöjen väestön hyvinvointiin. Näillä hankkeilla pyritään antamaan unionin nuorille muodollisen koulutusjärjestelmän ulkopuolista oppimiskokemusta ja tutustuttamaan heidät muihin kulttuureihin ja kieliin sekä uusiin ajatuksiin ja hankkeisiin monikulttuurisessa kansalaisyhteiskunnassa.2. Ohjelman tästä osasta myönnettävä tuki voi olla enintään 50 prosenttia eurooppalaiseen vapaaehtoistyöhön liittyvistä kokonaiskustannuksista, jollei 3 kohdasta muuta johdu.3. Päätöksen 4 artiklan 2 kohdan mukaisesti on pyrittävä auttamaan nuoria, joilla on vaikeuksia kulttuuristen, sosiaalisten, taloudellisten, fyysisten, henkisten tai maantieteellisten seikkojen vuoksi. Nämä pyrkimykset on suhteutettava niihin vaikeuksiin, joita kohderyhmällä on olemassa oleviin toimintaohjelmiin osallistumisessa. Tässä yhteydessä voidaan myöntää rahoitustukea, joka ylittää 2 kohdassa määrätyn 50 prosentin rajan, tai voidaan tarvittaessa tukea muita toimia, joilla helpotetaan tämän kohderyhmän osallistumista, kuten valmennus- ja seurantatoimia. Päätöksen 9 artiklassa mainittu komitea määrittelee 50 prosentin rajan ylittävien tukien myöntämistavat.4. Tukea myönnetään seuraaviin tarkoituksiin:Pitkäaikainen toiminta5. Pitkäaikaisessa toiminnassa painotetaan eurooppalaisen vapaaehtoistyön hankkeissa saatavaa pätevöittävää kokemusta sekä nuorten vapaaehtoisten toiminnan seurantaa.6. Komissio laatii päätöksen 8 ja 9 artiklan mukaisesti asiakirjan, joka annetaan nuorille vapaaehtoisille todistuksena heidän osallistumisestaan eurooppalaiseen vapaaehtoistyöhön sekä heidän tänä aikana saamastaan kokemuksesta ja hankkimistaan taidoista.Valmentaminen ja ohjaus7. Toimet (erityisesti kielelliset ja kulttuurien väliset), joilla pyritään vahvistamaan toimien eurooppalaista ulottuvuutta, valmentamaan pitkäaikaisiin toimiin osallistuvia nuoria vapaaehtoisia ennen lähtöä sekä tukemaan heidän integroitumistaan toimien aikana ja eurooppalaisen vapaaehtoistyön päätyttyä heidän osaltaan.Lyhytaikainen toiminta8. Yhteisö tukee lyhytaikaisia kansainvälisiä hankkeita, joiden tarkoituksena on saada nuoret aidosti tietoisiksi kansalaisaktiivisuuden periaatteeseen liittyvän toiminnan tarjoamista mahdollisuuksista sekä niistä vaikutuksista, joita toiminnalla voi olla heidän elämäänsä, ja tutustutetaan kaikki osapuolet kansalaisaktiivisuuden käsitteeseen.9. Nämä hankkeet koskevat ensisijaisesti nuorisoryhmiä. Yksittäisen nuoren osallistumista isäntähankkeeseen voidaan tukea tarvittaessa hankkeen keston tai luonteen tai nuoren vapaaehtoisen henkilökohtaisten ominaisuuksien perusteella.2 OSA - YHTEISÖN ULKOPUOLISET MAAT 1. Yhteisö tukee kansainvälisiä pitkäaikaisia (periaatteessa 6-12 kuukautta) ja lyhytaikaisia hankkeita (periaatteessa kolmesta viikosta kolmeen kuukauteen), joiden avulla jossain jäsenvaltiossa laillisesti asuvat, periaatteessa 18-25-vuotiaat nuoret, kuitenkin siten, että asianmukaisesti perustelluissa poikkeustapauksissa voidaan ottaa huomioon näiden ikärajojen ulkopuolelle jäävien nuorten hakemukset, voivat yksin tai ryhmissä osallistua aktiivisesti yhteisön ulkopuolisissa maissa yhteiskunnan tarpeita\vastaavaan toimintaan monilla eri aloilla (muun muassa sosiaaliala, yhteiskunnallis- kulttuurinen ala, ympäristö, kulttuuri) ja jotka vaikuttavat suoraan isäntäyhteisöjen väestön hyvinvointiin. Näillä hankkeilla pyritään antamaan nuorille muodollisen koulutusjärjestelmän ulkopuolista oppimiskokemusta ja tutustuttamaan heidät muihin kulttuureihin ja kieliin sekä uusiin ajatuksiin ja hankkeisiin monikulttuurisessa kansalaisyhteiskunnassa.2. Ohjelman tästä osasta myönnettävät määrärahat kattavat periaatteessa jäsenvaltioissa asuvien nuorten toimintaan liittyvät kustannukset.3. Tukia myönnetään seuraaviin tarkoituksiin:Pitkäaikainen toiminta4. Pitkäaikaisessa toiminnassa painotetaan eurooppalaisen vapaaehtoistyön hankkeissa saatavaa pätevöittävää kokemusta sekä nuorten vapaaehtoisten toiminnan seurantaa.5. Komissio laatii päätöksen 8 ja 9 artiklan mukaisesti asiakirjan, joka annetaan nuorille vapaaehtoisille todistuksena heidän osallistumisestaan eurooppalaiseen vapaaehtoistyöhön sekä heidän tänä aikana saamastaan kokemuksesta ja hankkimistaan taidoista.Valmentaminen ja ohjaus6. Toimet, joilla voidaan luoda tai vahvistaa tarvittava perusta eurooppalaisen vapaaehtoistyön kansainvälisten hankkeiden kehittämiselle yhteisön ulkopuolisissa maissa ja erityisesti pitkäaikaiselle toiminnalle.7. Toimet (erityisesti kielelliset ja kulttuurien väliset), joilla pyritään vahvistamaan toimien eurooppalaista ulottuvuutta, valmentamaan pitkäaikaisiin toimiin osallistuvia nuoria vapaaehtoisia ennen lähtöä sekä tukemaan heidän integroitumistaan toimien aikana ja eurooppalaisen vapaaehtoistyön päätyttyä heidän osaltaan.Lyhytaikainen toiminta8. Yhteisö tukee lyhytaikaisia kansainvälisiä hankkeita, joiden tarkoituksena on saada nuoret aidosti tietoisiksi niistä vaikutuksista, joita näillä toimilla voi olla heidän elämäänsä, ja tutustutetaan kaikki osapuolet kansalaisaktiivisuuden käsitteeseen.9. Nämä hankkeet koskevat ensisijaisesti nuorisoryhmiä. Yksittäisen nuoren osallistumista isäntähankkeeseen voidaan tukea tarvittaessa hankkeen keston tai luonteen taikka nuoren vapaaehtoisen henkilökohtaisten ominaisuuksien perusteella.3 OSA - SEURANTA, ALOITTEELLISUUS JA LUOVUUS 1. Yhteisö tukee sellaisten nuorille vapaaehtoisille suunnattujen seurantatoimien kehittämistä, joiden tarkoituksena on auttaa heitä käyttämään ja hyödyntämään vapaaehtoistyönsä yhteydessä hankkimaansa kokemusta ja edistää heidän omatoimista integroitumistaan yhteiskuntaan.2. Tukea voidaan myöntää aloitteille, joita nuoret tekevät eurooppalaisen vapaaehtoistyönsä päätteeksi, jotta heitä autettaisiin aloittamaan ja edistämään sosiaalisia, kulttuurisia, yhteiskunnallis-kulttuurisia ja taloudellisia toimia ja/tai osallistumaan täydennyskoulutustoimintaan. Tämän tuen tarkoituksena on antaa nuorille vapaaehtoisille mahdollisuus kehittää aloitteellisuuttaan ja luovuuttaan ja edistää eurooppalaisen yhteistyön eri muotojen kehittämistä. Tukea myönnetään ensisijaisesti sitä eniten tarvitseville nuorille.3. Erityistä huomiota kiinnitetään (julkisten tai yksityisten) kumppanuuksien edistämiseen ja yhteistyöhön (julkisten tai yksityisten) hankkeiden kanssa erityisesti paikallistasolla nuorten tukemiseksi ja auttamiseksi sekä niiden toimien rahoittamiseksi, joiden avulla he pyrkivät omatoimisesti integroitumaan yhteiskuntaan.4 OSA - TÄYDENTÄVÄT TOIMENPITEET 4.1 Ohjaajat ja eurooppalaisten hankkeiden vetäjät 1. Tuen myöntäminenVarsinaisen vapaaehtoistyön lisäksi tukea myönnetään myös toimiin, joiden tarkoituksena on varmistaa ohjaajien ja eurooppalaisten hankkeiden vetäjien työn laatu. Nämä toimet koskevat sekä yhteisössä että sen ulkopuolisissa maissa toteutettavia toimia. Niiden tavoitteena on toisaalta taata muodollisen koulutusjärjestelmän ulkopuolisen oppimiskokemuksen sisällön laatu ja toisaalta edistää todistustenantomenetelmien kehittämistä.2. OhjaajatOhjaajilla tarkoitetaan henkilöitä, jotka toimivat osana isäntähankkeita toteutettavan eurooppalaisen vapaaehtoistyön aikana nuorten vapaaehtoisten ohjaajina, ja niitä, jotka toimivat nuorten vapaaehtoisten ja hankkeiden yhteyshenkilöinä kansallisen, alueellisen tai paikallisen tason ohjausrakenteissa.3. Tuettavat toimetTuettavien toimien tarkoituksena on:- valmentaa ja tukea ohjaajia opettamaan ja ohjaamaan nuoria vapaaehtoisia kansainvälisen vapaaehtoistyön yhteydessä kiinnittäen erityistä huomiota hankkeisiin, joihin osallistuu nuoria, joilla on vähän tai ei lainkaan kokemusta kansainvälisistä toimista,- kehittää eurooppalaisten hankkeiden vetäjien kykyä suorittaa tehokkaasti hallinnolliset tehtävänsä eurooppalaisessa yhteydessä (eurooppalaisten hankkeiden rahoitukselliset ja hallinnolliset järjestelyt, hallinto ja seuranta, oikeudelliset seikat jne.).4.2 Kumppanuudet Kumppanuuksien luominen1. Yhteisö tukee toimia, joilla pyritään luomaan paikallisella, alueellisella ja kansallisella tasolla julkisen ja yksityisen sektorin toimijoiden välisiä yhteistyökumppanuuksia, jotka tukevat eurooppalaista vapaaehtoistyötä ja voivat johtaa kansainvälisten ja eurooppalaisten yhteistyökumppanuuksien luomiseen.2. Tukia myönnetään toimille, joilla helpotetaan ja tuetaan kansainvälisten yhteistyökumppanuuksien luomista sellaisten paikallisten, alueellisten tai kansallisten kumppanien välillä, jotka haluavat toimia yhdessä tämän ohjelman puitteissa joko yhteisössä tai sen ulkopuolisten maiden kanssa.3. Erityistä huomiota kiinnitetään sellaisten tahojen henkilöstön toteuttamiin paikallisiin hankkeisiin tai aloitteisiin, joilla on vähän tai ei lainkaan kokemusta Euroopan tasoisesta yhteistyöstä tai joilla ei juuri ole mahdollisuuksia Euroopan laajuisiin yhteyksiin.Innovatiivisen toiminnan verkot4. Tukea myönnetään verkkojen innovatiivisille toimille erityisesti sosiaalialalla, yhteiskunnallis-kulttuurisella alalla, ympäristö- ja kulttuurialalla sekä syrjäytymisen eri muotojen ehkäisemiseen.5. Tämä tuki voi koskea innovatiivisia toimia, joilla yhteisössä tehtävät aloitteet voidaan verkottaa ja joihin voivat tarvittaessa osallistua yhteisön ulkopuoliset maat.6. Näille toimille suunnatun tuen tarkoituksena on toisaalta kannustaa näitä verkkoja kehittämään eurooppalaisen vapaaehtoistyön innovatiivisia käytännön toimia ja toisaalta kannustaa ottamaan eurooppalaisen vapaaehtoistyön ulottuvuus mukaan näihin verkkoihin.4.3 Tiedotus - Tutkimus ja arviointi 1. Tuetaan toimia, joilla otetaan käyttöön tiedotus- ja neuvontajärjestelmiä paikallisella, alueellisella, kansallisella ja yhteisön tasolla ohjelman tavoitteiden edistämiseksi ja tukemiseksi.2. Ohjelman tavoitteita koskevien tutkimusten ja arvioinnin osalta yhteisö keskittää toimensa tietojen analysointiin ja levittämiseen, muodollisen koulutusjärjestelmän ulkopuolisen koulutuksen sisältöön ja pedagogiseen arvoon sekä yhteisötason yhteistyön edistämiseen. Komissio vastaa yhteistyössä jäsenvaltioiden kanssa tämän ohjelman jatkuvasta seurannasta ja arvioinnista sen täytäntöönpanotapojen muuttamiseksi mahdollisten tarpeiden mukaan.Komission julkilausumat (vapaan liikkuvuuden esteiden poistamisesta)Komissio pitää erittäin tärkeänä kaikkien niiden oikeudellisten ja hallinnollisten esteiden poistamista, jotka haittaavat osallistumista yhteisön toimintaohjelmaan "Nuorten eurooppalaisten vapaaehtoistyö" ja nuorten eurooppalaisten vapaaehtoisten liikkuvuutta yhteisössä.Komissio seuraa tarkasti ohjelman täytäntöönpanoa pitäen kiinni sitoutumisesta kyseisten esteiden poistamiseksi ja toteuttaa tarvittaessa soveltuvia toimenpiteitä.(ohjelmaa käsittelevästä komiteasta)Komissio tiedottaa kerran vuodessa Euroopan parlamentille tämän päätöksen täytäntöönpanemiseksi toteutetuista toimenpiteistä.


title: 2011/316/YUTP: Poliittisten ja turvallisuusasioiden komitean päätös EU BAM Rafah/1/2011, annettu 27 päivänä toukokuuta 2011 , Rafahin rajanylityspaikkaa varten perustetun Euroopan unionin rajavalvonnan avustusoperaation johtajan toimeksiannon jatkamisesta

text:
               28.5.2011

               FI

               Euroopan unionin virallinen lehti

               L 142/63

         POLIITTISTEN JA TURVALLISUUSASIOIDEN KOMITEAN PÄÄTÖS EU BAM RAFAH/1/2011,
   annettu 27 päivänä toukokuuta 2011,
   Rafahin rajanylityspaikkaa varten perustetun Euroopan unionin rajavalvonnan avustusoperaation johtajan toimeksiannon jatkamisesta
   (2011/316/YUTP)
   POLIITTISTEN JA TURVALLISUUSASIOIDEN KOMITEA, joka
   ottaa huomioon Euroopan unionista tehdyn sopimuksen ja erityisesti sen 38 artiklan kolmannen kohdan,
   ottaa huomioon Euroopan unionin rajavalvonnan avustusoperaation perustamisesta Rafahin rajanylityspaikkaa varten (EU BAM Rafah) 25 päivänä marraskuuta 2005 hyväksytyn neuvoston yhteisen toiminnan 2005/889/YUTP (1) ja erityisesti sen 10 artiklan 1 kohdan,
   sekä katsoo seuraavaa:

               (1)

               Neuvosto valtuutti yhteisen toiminnan 2005/889/YUTP 10 artiklan 1 kohdan nojalla poliittisten ja turvallisuusasioiden komitean, jäljempänä ’PTK’, tekemään Euroopan unionista tehdyn sopimuksen 38 artiklan mukaisesti EU BAM Rafah -operaation poliittista valvontaa ja strategista johtoa koskevat asiaankuuluvat päätökset, mukaan lukien päätös operaation johtajan nimittämisestä.

               (2)

               Korkeana edustajana toimivan neuvoston pääsihteerin ehdotuksesta PTK nimitti 11 päivänä marraskuuta 2008 päätöksellä EU BAM Rafah/1/2008 (2) Alain FAUGERASin EU BAM Rafah -operaation johtajaksi.

               (3)

               Unionin ulkoasioiden ja turvallisuuspolitiikan korkea edustaja ehdotti 13 päivänä toukokuuta 2011 PTK:lle, että se jatkaisi Alain FAUGERASin toimeksiantoa EU BAM Rafah -operaation johtajana 31 päivään joulukuuta 2011,

         ON HYVÄKSYNYT TÄMÄN PÄÄTÖKSEN:
   1 artikla
   Jatketaan Alain FAUGERASin toimeksiantoa Rafahin rajanylityspaikkaa varten perustetun Euroopan unionin rajavalvonnan avustusoperaation johtajana 25 päivästä toukokuuta 201131 päivään joulukuuta 2011.
   2 artikla
   Tämä päätös tulee voimaan päivänä, jona se hyväksytään.

      Tehty Brysselissä 27 päivänä toukokuuta 2011.

            Poliittisten ja turvallisuusasioiden komitean puolesta

            Puheenjohtaja

         O. SKOOG

      (1)  EUVL L 327, 14.12.2005, s. 28.

      (2)  EUVL L 306, 15.11.2008, s. 99.


title: 2007/478/EY: Komission päätös, tehty 25 päivänä kesäkuuta 2007 , televisiotoimintaa koskevien jäsenvaltioiden lakien, asetusten ja hallinnollisten määräysten yhteensovittamisesta annetun neuvoston direktiivin 89/552/ETY 3 a artiklan 1 kohdan nojalla Irlannissa toteutettujen toimenpiteiden yhteensopivuudesta yhteisön lainsäädännön kanssa

text:
               10.7.2007

               FI

               Euroopan unionin virallinen lehti

               L 180/17

      KOMISSION PÄÄTÖS,
   tehty 25 päivänä kesäkuuta 2007,
   televisiotoimintaa koskevien jäsenvaltioiden lakien, asetusten ja hallinnollisten määräysten yhteensovittamisesta annetun neuvoston direktiivin 89/552/ETY 3 a artiklan 1 kohdan nojalla Irlannissa toteutettujen toimenpiteiden yhteensopivuudesta yhteisön lainsäädännön kanssa
   (2007/478/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon televisiotoimintaa koskevien jäsenvaltioiden lakien, asetusten ja hallinnollisten määräysten yhteensovittamisesta annetun neuvoston direktiivin 89/552/ETY (1) ja erityisesti sen 3 a artiklan 2 kohdan,
   ottaa huomioon direktiivin 89/552/ETY 23 a artiklan nojalla perustetun komitean lausunnon,
   sekä katsoo seuraavaa:

               (1)

               Irlanti ilmoitti 7 päivänä marraskuuta 2002 päivätyllä kirjeellä komissiolle toimenpiteet, jotka se aikoo toteuttaa direktiivin 89/552/ETY 3 a artiklan 1 kohdan nojalla.

               (2)

               Komissio varmisti kolmen kuukauden kuluessa ilmoituksen vastaanottamisesta, että ilmoitetut toimenpiteet ovat yhteensopivia yhteisön lainsäädännön kanssa, erityisesti siltä osin, että toimenpiteet ovat oikeasuhteisia ja kansallinen kuulemismenettely avoin.

               (3)

               Toimenpiteitä tarkastellessaan komissio otti huomioon Irlannin tiedotusvälineiden toimintaympäristöstä käytettävissä olevat tiedot.

               (4)

               Irlannin toimenpiteisiin kuuluva yhteiskunnallisesti merkittävien tapahtumien luettelo oli laadittu selvällä ja läpinäkyvällä tavalla, ja Irlannissa oli käynnistetty laajamittainen kuuleminen.

               (5)

               Komissio katsoi, että Irlannin ilmoittamissa toimenpiteissä luetellut tapahtumat täyttivät vähintään kaksi seuraavista, tapahtuman yhteiskunnallista merkitystä luotettavalla tavalla ilmentävistä kriteereistä: i) erityinen kaikupohja asianomaisessa jäsenvaltiossa ja merkitys muillekin kuin niille, jotka säännöllisesti seuraavat kyseistä urheilulajia tai tapahtumaa; ii) yleisesti tunnustettu erityinen kulttuurinen merkitys asianomaisen jäsenvaltion väestölle kulttuuri-identiteetin muokkaajana, iii) maajoukkueen osallistuminen kyseiseen tapahtumaan merkittävän kansainvälisen kilpailun tai turnauksen yhteydessä; ja iv) tapahtuma on perinteisesti lähetetty maksuttomilla televisiokanavilla ja sillä on ollut suuret katsojamäärät.

               (6)

               Monet Irlannin ilmoittamissa toimenpiteissä luetellut tapahtumat, kuten kesäolympialaiset, jalkapallon maailman- ja Euroopan mestaruuskisojen ottelut, joihin Irlannin maajoukkue osallistuu, sekä näiden kilpailujen avaus-, välierä- ja loppuottelut, ovat direktiivin 97/36/EY johdanto-osan 18 kappaleessa tarkoitettuja yhteiskunnallisesti merkittäviä tapahtumia. Näillä tapahtumilla on Irlannissa erityinen kaikupohja, koska ne ovat erityisen suosittuja suuren yleisön eikä pelkästään urheilutapahtumia yleensä seuraavien keskuudessa. Lisäksi Irlannin otteluilla jalkapallon maailman- ja Euroopan mestaruuskisoissa on yleisesti tunnustettu erityinen kulttuurinen merkitys Irlannin kulttuuri-identiteetin muokkaajana. Nämä ottelut muodostavat polttopisteen koko yhteiskunnalle, mikä auttaa luomaan kansallisen identiteetin tunnetta ja ylpeyttä irlantilaisuudesta.

               (7)

               Irlannin karsintaotteluilla jalkapallon Euroopan- ja maailmanmestaruuskisoissa koti- ja vieraskentällä on Irlannissa erityinen kaikupohja, joka ulottuu paljon laajemmalle kuin urheilua yleensä seuraavien keskuuteen.

               (8)

               Gaelilainen jalkapallo ja hurling ovat leimallisesti irlantilaisia urheilulajeja. Siksi All-Ireland Senior Inter-County Football -sarjan ja hurlingin loppuotteluilla on yleisesti tunnustettu erityinen kulttuurinen merkitys Irlannin väestölle kulttuuri-identiteetin muokkaajana.

               (9)

               Rugbya pelataan Irlannissa organisoidusti koko maassa. Siksi Irlannin otteluilla Six Nations -turnauksessa ja rugbyn maailmanmestaruuskisoissa on Irlannissa erityinen kaikupohja. Irlannin ottelut rugbyn maailmanmestaruuskisoissa merkitsevät maajoukkueen osallistumista merkittävään kansainväliseen turnaukseen, joten niillä on vaikutusta Irlannin kansalliseen identiteettiin.

               (10)

               Lueteltujen hevos- ja ratsastuskilpailutapahtumien erityinen kaikupohja on tulosta Irlannin hevosalan merkittävästä vaikutuksesta maaseutukuntiin koko maassa. Irish Grand National ja Irish Derby ovat Irlannin tärkeimmät hevoskilpailut. Hevosurheilulla on merkittävä vaikutus matkailuun ja Irlannin kansainväliseen maineeseen, joten näillä tapahtumilla on yleisesti tunnustettu erityinen kulttuurinen merkitys Irlannin väestölle kulttuuri-identiteetin muokkaajana. Nations Cup at the Dublin Horse Show -tapahtumalla on myös erityinen kulttuurinen merkitys, sillä se tekee tunnetuksi irlantilaista esteratsastusta ja houkuttelee mukaan esteratsastuksen parhaita joukkueita.

               (11)

               Luetellut tapahtumat on perinteisesti lähetetty maksuttomilla televisiokanavilla ja niillä on ollut runsaasti katsojia Irlannissa.

               (12)

               Irlannin toimenpiteet vaikuttavat oikeasuhteisilta ja oikeuttavat poikkeamaan EY:n perustamissopimuksessa määrätystä palvelujen tarjoamisen perusvapaudesta, koska kyseessä on yleisen edun mukainen pakottava syy eli tässä tapauksessa yhteiskunnallisesti merkittävien tapahtumien televisiolähetysten yleisestä saatavuudesta huolehtiminen.

               (13)

               Irlannin toimenpiteet ovat EY:n kilpailusääntöjen mukaisia siltä osin, että lueteltujen tapahtumien televisiointiin kelpuutettavien lähetystoiminnan harjoittajien määritelmä nojaa objektiivisiin kriteereihin, jotka mahdollistavat tosiasiallisen ja mahdollisen kilpailun näihin tapahtumiin liittyvien lähetysoikeuksien hankinnassa. Lisäksi lueteltujen tapahtumien määrä ei ole sellainen, että se voisi vääristää kilpailua maksuttomien ja maksullisten televisiolähetysten tuotantoketjun loppupään markkinoilla.

               (14)

               Sen jälkeen kun komissio oli ilmoittanut muille jäsenvaltiolle Irlannin toimenpiteistä ja kuullut direktiivin 89/552/ETY 23 a artiklan nojalla perustettua komiteaa, koulutus- ja kulttuuriasioiden pääosasto ilmoitti Irlannille 10 päivänä helmikuuta 2003 kirjatulla kirjeellä, että Euroopan komissio ei aikonut vastustaa ilmoitettuja toimenpiteitä.

               (15)

               Irlannin toimenpiteet hyväksyttiin 13 päivänä maaliskuuta 2003.

               (16)

               Toimenpiteet julkaistiin Euroopan yhteisöjen virallisen lehden C-sarjassa (2) direktiivin 89/552/ETY, sellaisena kuin se on muutettuna direktiivillä 97/36/EY, 3 a artiklan 2 kohdan mukaisesti.

               (17)

               Yhteisöjen ensimmäisen oikeusasteen tuomioistuimen asiassa T-33/01 (Infront WM vs. komissio) antamasta tuomiosta seuraa, että ilmoitus siitä, että direktiivin 89/552/ETY 3 a artiklan 1 kohdan nojalla toteutetut toimenpiteet ovat yhteisön lainsäädännön mukaisia, muodostaa EY:n perustamissopimuksen 249 artiklassa tarkoitetun päätöksen, minkä vuoksi komission on tehtävä kyseinen päätös. Siksi on tarpeen ilmoittaa tällä päätöksellä, että Irlannin ilmoittamat toimenpiteet ovat yhteisön lainsäädännön mukaisia. Direktiivin 89/552/ETY 3 a artiklan 2 kohdan mukaisesti toimenpiteet, sellaisina kuin Irlanti ne lopulta toteutti ja kuin ne on vahvistettu tämän päätöksen liitteessä, on julkaistava Euroopan unionin virallisessa lehdessä,

         ON PÄÄTTÄNYT SEURAAVAA:
   1 artikla
   Irlannin komissiolle 7 päivänä marraskuuta 2002 direktiivin 89/552/ETY 3 a artiklan 1 kohdan nojalla ilmoittamat toimenpiteet, sellaisina kuin ne julkaistu 26 päivänä huhtikuuta 2003 Euroopan unionin virallisessa lehdessä C 100, ovat yhteensopivia yhteisön lainsäädännön kanssa.
   2 artikla
   Direktiivin 89/552/ETY 3 a artiklan 2 kohdan mukaisesti toimenpiteet, sellaisina kuin Irlanti ne lopulta toteutti ja kuin ne on vahvistettu tämän päätöksen liitteessä, julkaistaan Euroopan unionin virallisessa lehdessä.

      Tehty Brysselissä 25 päivänä kesäkuuta 2007

            Komission puolesta

         Viviane REDING

            Komission jäsen

      (1)  EYVL L 298, 17.10.1989, s. 23. Direktiivi sellaisena kuin se on muutettuna Euroopan parlamentin ja neuvoston direktiivillä 97/36/EY (EYVL L 202, 30.7.1997, s. 60).

      (2)  EUVL C 100, 26.4.2003, s. 12.

      LIITE
      Televisiotoimintaa koskevien jäsenvaltioiden lakien, asetusten ja hallinnollisten määräysten yhteensovittamisesta annetun neuvoston direktiivin 89/552/ETY 3 a artiklan 2 kohtaan perustuva julkaisu
      Irlanti on toteuttanut seuraavat toimenpiteet julkaistavaksi direktiivin 89/552/ETY 3 a artiklan 2 kohdan nojalla:

         ”N:o 28/1999
         Lähetystoimintaa (merkittävien tapahtumien televisiointia) koskeva laki, 1999
         Sisältö
         Pykälä

                     1.

                  Tulkinta

                     2.

                  Merkittävien tapahtumien määrittely

                     3.

                  Kuuleminen

                     4.

                  Lähetystoiminnan harjoittajan velvollisuudet määriteltyjen tapahtumien osalta

                     5.

                  lähetystoiminnan harjoittajan velvollisuudet jäsenvaltioissa järjestettävien tapahtumien osalta

                     6.

                  Oikeuskeinot

                     7.

                  Kohtuulliset markkinahinnat

                     8.

                  Lyhytnimi
               Säädöstekstit, joihin viitataan:
         Euroopan yhteisöjä koskeva laki 1972, N:o 27
         Euroopan yhteisöjä koskevan lain muuttamisesta annettu laki 1993, N:o 25
         Lähetystoimintaa (merkittävien tapahtumien televisiointia) koskeva laki, 1999
         Lokakuuta 1989 annetun neuvoston direktiivin 89/552/ETY, sellaisena kuin se on muutettuna 30. kesäkuuta 1997 annetulla neuvoston direktiivillä 97/36/EY, 3 a artiklan säännösten täytäntöönpanemiseksi, ja asiaan liittyvistä seikoista. [13. marraskuuta 1999]. Irlannin parlamentti (oireachtas) on säätänyt seuraavaa:

                     1)

                     Tässä laissa ymmärretään

                                 ’lähetystoiminnan harjoittajalla’ neuvoston direktiivissä määriteltyä lähetystoiminnan harjoittajaa,

                                 ’neuvoston direktiivillä’3. lokakuuta 1989 annettua neuvoston direktiiviä 89/552/ETY, sellaisena kuin se on muutettuna 30. kesäkuuta 1997 annetulla neuvoston direktiivillä 97/36/EY,

                                 ’ETA-sopimuksella’ Euroopan yhteisöjä koskevan lain muuttamisesta vuonna 1993 annetussa laissa määriteltyä ETA-sopimusta,

                                 ’tapahtumalla’ tapahtumaa, joka herättää yleistä kiinnostusta koko Euroopan unionissa, unionin jäsenvaltiossa, koko Irlannin valtiossa tai merkittävässä osassa sitä ja jonka järjestämisestä vastaa tapahtumien järjestäjä, jolla on oikeus myydä kyseisen tapahtuman televisiointioikeudet,

                                 ’maksuttomilla televisiopalveluilla’ televisiointipalveluja, joiden vastaanottamisesta televisiotoiminnan harjoittaja ei peri maksua,

                                 ’jäsenvaltiolla’ Euroopan yhteisöjen jäsenvaltiota (vuonna 1972 annetun Euroopan yhteisöjä koskevan lain merkityksessä) ja ETA-sopimuksen tehnyttä valtiota,

                                 ’ministerillä’ taiteen, kulttuuriperinnön, gaelinkielisten alueiden ja saarialueiden ministeriä,

                                 ’lähes koko väestön kattavalla televisioinnilla’

                                             a)

                                             maksuttomia televisiopalveluja, jotka vähintään 95 prosenttia valtion väestöstä voi vastaanottaa tai

                                             b)

                                             maksuttomia televisiopalveluja, jotka vähintään 90 prosenttia valtion väestöstä voi vastaanottaa, jos tiettynä ajankohtana ainoastaan alle kolme lähetystoiminnan harjoittajaa kykenee tarjoamaan a kohdassa vaaditut palvelut

                                 ’edellytykset täyttävällä lähetystoiminnan harjoittajalla’ lähetystoiminnan harjoittajaa, jonka katsotaan täyttävän 2 momentissa mainitut edellytykset,

                                 ’televisioinnilla’ neuvoston direktiivissä määriteltyä televisiointia.

                     2)

                     Edellytykset täyttävän lähetystoiminnan harjoittajan katsotaan olevan

                                 a)

                                 vuoden 31 päivänä joulukuun 2001 asti lähetystoiminnan harjoittaja, joka tarjoaa määriteltyä tapahtumaa koskevia maksuttomia televisiopalveluja, jotka vähintään 85 prosenttia valtion väestöstä voi vastaanottaa

                                 b)

                                 vuoden 1 päivästä tammikuun 2002 alkaen lähetystoiminnan harjoittaja, joka televisioi määritellyn tapahtuman lähes koko väestön kattavasti.

                     3)

                     Kahden tai useamman lähetystoiminnan harjoittajan, jotka tekevät sopimuksen määritellyn tapahtuman televisioinnista lähes koko väestön kattavasti, katsotaan 2 momentin nojalla olevan yksi ainoa lähetystoiminnan harjoittaja kyseisen tapahtuman osalta.

                     4)

                     Lähetystoiminnan harjoittaja voi pyytää ministeriä ratkaisemaan riidat, jotka koskevat niiden maksuttomien televisiopalvelujen laajuutta, joita lähetystoiminnan harjoittaja tarjoaa valtiossa 2 momentin nojalla, ja 1 momentissa tarkoitettua lähes koko väestön kattavaa televisiointia.

                     5)

                     Ministeri voi, mikäli hän katsoo sen tarpeelliseksi, kuulla teknisiä asiantuntijoita tai muita henkilöitä tai elimiä, ennen kuin hän ratkaisee 4 momentissa tarkoitetun riidan.

                     6)

                     Tässä laissa ymmärretään

                                 a)

                                 kaikilla säädökseen tehtävillä viittauksilla viittauksia kyseiseen säädökseen sellaisena kuin se on muutettuna tai laajennettuna myöhemmillä säädöksillä, mukaan luettuna tämä laki, ellei asiayhteys edellytä muuta,

                                 b)

                                 kaikilla pykälään tehtävillä viittauksilla viittauksia tämän lain pykälään, ellei nimenomaisesti osoiteta, että viittauksilla tarkoitetaan jotain muuta lakia ja

                                 c)

                                 kaikilla momenttiin, kohtaan tai alakohtaan tehtävillä viittauksilla viittauksia sen säännöksen momenttiin, kohtaan tai alakohtaan, johon se sisältyy, ellei nimenomaisesti osoiteta, että viittauksilla tarkoitetaan jotain muuta säännöstä.

                     1)

                     Ministeri voi päätöksellään

                                 a)

                                 määritellä tapahtuman yhteiskunnallisesti merkittäväksi tapahtumaksi, jonka osalta on suuren yleisön edun nimissä varmistettava edellytykset täyttävän lähetystoiminnan harjoittajan oikeus tarjota maksuttomia televisiopalveluja

                                 b)

                                 määritellä, onko a kohdassa tarkoitettua määriteltyä tapahtumaa koskevat maksuttomat televisiopalvelut tarjottava

                                             i)

                                             suorina tai nauhoitettuina tai sekä suorina että nauhoitettuina ja

                                             ii)

                                             kokonaisuudessaan tai osittain tai sekä kokonaisuudessaan että osittain.

                     2)

                     Määritellessään tapahtumaa 1 momentin a kohdan nojalla ministerin on otettava huomioon kaikki olosuhteet ja erityisesti se, missä määrin

                                 a)

                                 tapahtuma herättää erityistä valtakunnallista kiinnostusta Irlannin kansassa

                                 b)

                                 tapahtumalla on yleisesti tunnustettua erityistä kulttuurista merkitystä Irlannin kansalle.

                     3)

                     Arvioidessaan, missä määrin 2 momentissa mainitut perusteet täyttyvät, ministeri voi ottaa huomioon sen,

                                 a)

                                 osallistuuko tapahtumaan kansallinen vai muu kuin kansallinen joukkue vai yksittäisiä Irlannin kansalaisia

                                 b)

                                 mitä käytäntöä tapahtuman tai siihen verrattavissa olevien tapahtumien televisioinnissa on noudatettu aiemmin tai millaisia kokemuksia siitä on saatu.

                     4)

                     Tehdessään päätöstä 1 momentin b kohdassa tarkoitetusta määritelmästä ministerin on otettava huomioon

                                 a)

                                 tapahtuman luonne

                                 b)

                                 tapahtuman paikallinen aika

                                 c)

                                 lähetystoiminnan käytännön kysymykset.

                     5)

                     Ministeri voi päätöksellä kumota tämän pykälän nojalla annetun päätöksen tai muuttaa sitä.

                     6)

                     Ministerin on kuultava matkailu-, urheilu- ja vapaa-aikaministeriä ennen päätöksen antamista, kumoamista tai muuttamista tämän pykälän nojalla.

                     7)

                     Tämän pykälän nojalla säädettävästä, kumottavasta tai muutettavasta päätöksestä on laadittava lainsäädäntöluonnos, joka esitetään Irlannin parlamentin ylä- ja alahuoneelle. Päätös voidaan hyväksyä vasta, kun lainsäädäntöluonnoksen hyväksymistä koskeva päätöslauselma on hyväksytty sekä ylä- että alahuoneessa.

                     1)

                     Ennen 2 pykälän mukaisen päätöksen antamista ministerin on

                                 a)

                                 kohtuullisessa määrin pyrittävä kuulemaan tapahtuman järjestäjiä ja lähetystoiminnan harjoittajia, jotka kuuluvat Irlannin lainkäyttövaltaan neuvoston direktiivin tarkoituksessa

                                 b)

                                 julkaistava tapahtumasta, jonka hän aikoo määritellä kyseisen pykälän nojalla, ilmoitus vähintään yhdessä valtion alueella ilmestyvässä sanomalehdessä, ja

                                 c)

                                 pyydettävä kansalaisia esittämään huomioita ehdotetusta määrittelystä.

                     2)

                     Ministeri voi antaa 2 pykälässä tarkoitetun päätöksen myös silloin, kun ei ole mahdollista nimetä tapahtuman järjestäjää tai kun Irlannin lainkäyttövaltaan kuuluva järjestäjä tai lähetystoiminnan harjoittaja jättää vastaamatta ministerin kuulemispyrkimyksiin.

                     1)

                     Jos Irlannin lainkäyttövaltaan kuuluva lähetystoiminnan harjoittaja, joka ei ole edellytykset täyttävä lähetystoiminnan harjoittaja, hankkii yksinoikeudet määritellyn tapahtuman lähettämiseen, se ei saa lähettää tapahtumaa, ellei tapahtumaa ole tarjottu edellytykset täyttävän lähetystoiminnan harjoittajalle 2 pykälässä tarkoitetun säädöksen mukaisesti tämän pyynnöstä ja tämän esittämään kohtuulliseen markkinahintaan.

                     2)

                     Jos edellytykset täyttävä lähetystoiminnan harjoittaja hankkii oikeuden lähettää (tämän pykälän nojalla tai suoraan) määritellyn tapahtuman, sen on lähetettävä tapahtuma maksuttomien televisiopalvelujen kautta lähes koko väestön kattavasti 2 pykälässä tarkoitetun päätöksen mukaisesti.

                     3)

                     Tässä pykälässä ’määritellyllä tapahtumalla’ tarkoitetaan tapahtumaa, joka on määritelty yhteiskunnallisesti merkittäväksi 2 pykälässä tarkoitetun päätöksen mukaisesti.

               5.   Jos toinen jäsenvaltio on määritellyt tapahtuman yhteiskunnallisesti merkittäväksi tapahtumaksi alueellaan ja jos Euroopan komissio on ilmoittanut kyseisen jäsenvaltion toteuttamista toimenpiteistä neuvoston direktiivin 3 a artiklan 2 kohdan mukaisesti, Irlannin lainkäyttövaltaan kuuluvat lähetystoiminnan harjoittajat, jotka ovat hankkineet yksinoikeudet määritellyn tapahtuman lähettämiseen, eivät saa käyttää niitä tavalla, joka estää merkittävää osaa toisen jäsenvaltion yleisöstä seuraamasta tapahtumia toteutettujen toimenpiteiden mukaisesti.

                     1)

                     Jos lähetystoiminnan harjoittaja (’valittava lähetystoiminnan harjoittaja’) väittää, että yksi tai useampi muu lähetystoiminnan harjoittaja (’toinen lähetystoiminnan harjoittaja’) toteuttaa, on toteuttanut tai aikoo toteuttaa toimenpiteen tai strategian, joka kielletään 4 tai 5 pykälässä, valittavalla lähetystoiminnan harjoittajalla on oikeus pyytää High Courtia ratkaisemaan, voidaanko toista lähetystoiminnan harjoittajaa vastaan ryhtyä seuraaviin toimiin:

                                 a)

                                 päätös, joka estää toista lähetystoiminnan harjoittajaa toteuttamasta tai aikomasta toteuttaa toimenpiteen tai strategian, joka kielletään 4 tai 5 pykälässä

                                 b)

                                 lausunto, joka mitätöi sopimuksen, jolla toinen lähetystoiminnan harjoittaja on hankkinut yksinoikeudet määritellyn tapahtuman lähettämiseen

                                 c)

                                 vaatimus, joka velvoittaa toisen lähetystoiminnan harjoittajan maksamaan vahingonkorvausta

                                 d)

                                 määräys, jolla oikeus tapahtuman televisiointiin myönnetään valittavalle lähetystoiminnan harjoittajalle kohtuulliseen markkinahintaan.

                     2)

                     Kaikkia 1 momentissa tarkoitettuja päätöksiä on haettava High Courtilta. Tuomioistuin voi asiaa käsitellessään antaa väliaikaisen määräyksen, mikäli se katsoo sen asianmukaiseksi.

                     1)

                     Jos lähetystoiminnan harjoittajat 4 pykälän 1 momentin tarkoituksessa eivät kykene pääsemään yhteisymmärrykseen tapahtuman televisioinnin kohtuullisesta markkinahinnasta, kukin niistä voi hakea High Courtilta yksinkertaistetulla menettelyllä päätöstä, jolla määrätään tapahtuman kohtuullinen markkinahinta.

                     2)

                     Kaikki 1 momentissa tarkoitetut päätökset voivat sisältää muita asian kannalta olennaisia määräyksiä tai täydentäviä määräyksiä, sikäli kun High Court pitää sitä asianmukaisena.

               8.   Tähän lakiin voidaan viitata nimellä lähetystoimintaa (merkittävien tapahtumien televisiointia) koskeva laki 1999.
         Lainsäädäntö
         2003 N:o 99
         Lähetystoimintaa (merkittävien tapahtumien televisiointia) koskevan lain 1999 nojalla annettu merkittävien tapahtumien määrittelyä koskeva päätös 2003
         2003
         Minä viestintä-, meri- ja luonnonvaraministeri Dermot Ahern niiden toimivaltuuksien rajoissa, jotka on minulle annettu lähetystoimintaa (merkittävien tapahtumien televisiointia) koskevan lain 1999 (N:o 28/1999) 2 pykälän 1 momentin ja lähetystoimintaa (hallinnollisten tehtävien ja ministerintehtävien siirtämistä) koskevan säädöksen 2002 (N:o 302/2002) (sellaisena kuin se on muutettuna meri- ja luonnonvaraministeriön säädöksellä) – ministeriön nimen ja ministerin tittelin muuttamista koskeva säädöksen 2002 (N:o 307/2002) – nojalla, ja kuultuani taide-, urheilu- ja matkailuministeriä kyseisen pykälän 6 momentin (sellaisena kuin se on muutettuna matkailua, urheilua ja vapaa-aikaa (ministeriön nimen ja ministerin tittelin muuttamista) koskevalla säädöksellä 2002 (N:o 307/2002) mukaisesti, annan seuraavan säädöksen. Kyseisen pykälän 7 momentin mukaisesti lainsäädäntöluonnos on esitetty Irlannin parlamentin ylä- ja alahuoneelle ja päätöslauselma luonnoksen hyväksymisestä on hyväksytty sekä ylä- että alahuoneessa.

                     1)

                     Tähän päätökseen voidaan viitata nimellä lähetystoimintaa (merkittävien tapahtumien televisiointia) koskevan lain 1999 nojalla annettu merkittävien tapahtumien määrittelyä koskeva päätös 2003.

                     2)

                     Tämän päätöksen liitteessä mainitaan tapahtumat, jotka on määritelty yhteiskunnallisesti merkittäviksi tapahtumiksi. Näiden tapahtumien osalta edellytykset täyttävän lähetystoiminnan harjoittajan on yleisen edun nimissä tarjottava suora lähetys maksuttomien televisiopalveluiden kautta.

                     3)

                     Kaikki Irlannin ottelut rugbyn Six Nations -kilpailuissa on määritelty yhteiskunnallisesti merkittäviksi tapahtumiksi, joiden osalta edellytykset täyttävän lähetystoiminnan harjoittajan on yleisen edun nimissä tarjottava nauhoitettu lähetys maksuttomien televisiopalveluiden kautta.

            LIITE

         Toinen asetus
         Kesäolympialaiset
         The All-Ireland Senior Inter-County Football -sarjan ja hurlingin loppuottelut
         Irlannin karsintaottelut jalkapallon Euroopan- ja maailmanmestaruuskisoissa koti- ja vieraskentällä
         Irlannin ottelut jalkapallon EM- ja MM-kilpailuissa
         Jalkapallon EM- ja MM-kilpailujen avaus-, välierä- ja loppuottelut
         Irlannin ottelut rugbyn MM-lopputurnauksessa
         The Irish Grand National ja the Irish Derby
         The Nations Cup at the Dublin Horse Show

            ANNETTU viran puolesta
            13. maaliskuuta 2003

                  DERMOT AHERN

                  Viestintä-, meri- ja luonnonvaraministeri.”


Avis juridique important

|

32000D1005(01)

Neuvoston päätös, tehty 28 päivänä syyskuuta 2000, uusien jäsenten määräämisestä Euroopan sosiaalirahaston komiteaan

Virallinen lehti nro C 282 , 05/10/2000 s. 0001 - 0002

Neuvoston päätös,tehty 28 päivänä syyskuuta 2000,uusien jäsenten määräämisestä Euroopan sosiaalirahaston komiteaan(2000/C 282/01)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 147 artiklan,ottaa huomioon rakennerahastoja koskevista yleisistä säännöksistä 21 päivänä kesäkuuta 1999 annetun neuvoston asetuksen (EY) N:o 1260/1999 ja erityisesti sen 47 ja 49 artiklan(1),ottaa huomioon varsinaisten ja varajäsenten nimeämisestä Euroopan sosiaalirahaston komiteaan 12 päivänä lokakuuta 1998 annetun neuvoston päätöksen(2),ottaa huomioon komission ehdotuksen,sekä katsoo seuraavaa:(1) Neuvosto on nimennyt komission ehdotuksesta 12 päivänä lokakuuta 1998 tehdyllä päätöksellään Euroopan sosiaalirahaston komiteaan varsinaiset ja varajäsenet 22 päivänä lokakuuta 2001 päättyväksi toimikaudeksi.(2) Samanaikaisesti kymmenen varsinaisen jäsenen ja neljän varajäsenen paikat ovat tulleet avoimiksi hallituksen edustajien ryhmässä, työnantajien edustajien ryhmässä ja työntekijöiden edustajien ryhmässä.(3) Olisi nimettävä Euroopan sosiaalirahaston komiteaan varsinaiset jäsenet avoimeksi jääneille paikoille,ON PÄÄTTÄNYT SEURAAVAA:1 artiklaNimetään liitteessä luetellut henkilöt Euroopan sosiaalirahaston komiteaan varsinaisiksi jäseniksi jäljellä olevaksi toimikaudeksi eli 22 päivään lokakuuta 2001 asti siten kuin liitteessä mainitaan.2 artiklaTämä päätös julkaistaan Euroopan yhteisöjen virallisessa lehdessä.Tehty Brysselissä 28 päivänä syyskuuta 2000.Neuvoston puolestaPuheenjohtajaP. Moscovici(1) EYVL L 161, 26.6.1999, s. 1.(2) EYVL C 330, 28.10.1998, s. 1.LIITE>TAULUKON PAIKKA>


title: 2012/613/EU: Euroopan parlamentin päätös, 10. toukokuuta 2012 , innovatiivisia lääkkeitä koskevaa yhteistä teknologia-aloitetta toteuttavan yhteisyrityksen varainhoitovuoden 2010 tilien päättämisestä

text:
               17.10.2012

               FI

               Euroopan unionin virallinen lehti

               L 286/341

         EUROOPAN PARLAMENTIN PÄÄTÖS,
   10. toukokuuta 2012,
   innovatiivisia lääkkeitä koskevaa yhteistä teknologia-aloitetta toteuttavan yhteisyrityksen varainhoitovuoden 2010 tilien päättämisestä
   (2012/613/EU)
   EUROOPAN PARLAMENTTI, joka

               —

               ottaa huomioon innovatiivisia lääkkeitä koskevaa yhteistä teknologia-aloitetta toteuttavan yhteisyrityksen lopullisen tilinpäätöksen varainhoitovuodelta 2010,

               —

               ottaa huomioon tilintarkastustuomioistuimen kertomuksen innovatiivisia lääkkeitä koskevaa yhteistä teknologia-aloitetta toteuttavan yhteisyrityksen tilinpäätöksestä varainhoitovuodelta 2010 sekä yhteisyrityksen vastaukset (1),

               —

               ottaa huomioon neuvoston 21. helmikuuta 2012 antaman suosituksen (06086/2012 – C7-0050/2012),

               —

               ottaa huomioon Euroopan unionin toiminnasta tehdyn sopimuksen 319 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,

               —

               ottaa huomioon yhteisyrityksen perustamisesta innovatiivisia lääkkeitä koskevan yhteisen teknologia-aloitteen toteuttamiseksi 20 päivänä joulukuuta 2007 annetun neuvoston asetuksen (EY) N:o 73/2008 (3) ja erityisesti sen 11 artiklan 4 kohdan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19 päivänä marraskuuta 2002 annetun komission asetuksen (EY, Euratom) N:o 2343/2002 (4) ja erityisesti sen 94 artiklan,

               —

               ottaa huomioon työjärjestyksen 77 artiklan ja liitteen VI,

               —

               ottaa huomioon talousarvion valvontavaliokunnan mietinnön (A7-0108/2012),

               1.

               hyväksyy innovatiivisia lääkkeitä koskevaa yhteistä teknologia-aloitetta toteuttavan yhteisyrityksen varainhoitovuoden 2010 tilien päättämisen;

               2.

               kehottaa puhemiestä välittämään tämän päätöksen innovatiivisia lääkkeitä koskevaa yhteistä teknologia-aloitetta toteuttavan yhteisyrityksen toimitusjohtajalle, neuvostolle, komissiolle ja tilintarkastustuomioistuimelle sekä huolehtimaan sen julkaisemisesta Euroopan unionin virallisessa lehdessä (L-sarja).

            Puhemies

         Martin SCHULZ

            Pääsihteeri

         Klaus WELLE

      (1)  EUVL C 368, 16.12.2011, s. 17.

      (2)  EYVL L 248, 16.9.2002, s. 1.

      (3)  EUVL L 30, 4.2.2008, s. 38.

      (4)  EYVL L 357, 31.12.2002, s. 72.


title: 2009/193/EY: Euroopan parlamentin päätös 22. huhtikuuta 2008 vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2006, pääluokka VI — Euroopan talous- ja sosiaalikomitea

text:
               31.3.2009

               FI

               Euroopan unionin virallinen lehti

               L 88/79

         EUROOPAN PARLAMENTIN PÄÄTÖS
   22. huhtikuuta 2008
   vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2006, pääluokka VI — Euroopan talous- ja sosiaalikomitea
   (2009/193/EY)
   EUROOPAN PARLAMENTTI, joka
   ottaa huomioon Euroopan unionin yleisen talousarvion varainhoitovuodeksi 2006 (1),
   ottaa huomioon Euroopan yhteisöjen lopullisen tilinpäätöksen varainhoitovuodelta 2006 — Nide I (C6–0367/2007) (2),
   ottaa huomioon Euroopan talous- ja sosiaalikomitean vuosikertomuksen vastuuvapauden myöntävälle viranomaiselle vuonna 2006 toimitetuista sisäisistä tarkastuksista,
   ottaa huomioon tilintarkastustuomioistuimen vuosikertomuksen talousarvion toteuttamisesta varainhoitovuonna 2006 ja tilintarkastustuomioistuimen erityiskertomukset sekä tarkastettujen toimielinten vastaukset (3),
   ottaa huomioon tilintarkastustuomioistuimen EY:n perustamissopimuksen 248 artiklan mukaisesti antaman tarkastuslausuman tilien luotettavuudesta sekä tilien perustana olevien toimien laillisuudesta ja asianmukaisuudesta (4),
   ottaa huomioon EY:n perustamissopimuksen 272 artiklan 10 kohdan sekä 274, 275 ja 276 artiklan,
   ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (5) ja erityisesti sen 50, 86, 145, 146 ja 147 artiklan,
   ottaa huomioon työjärjestyksen 71 artiklan ja liitteen V,
   ottaa huomioon talousarvion valvontavaliokunnan mietinnön (A6–0098/2008),

               1.

               myöntää Euroopan talous- ja sosiaalikomitean pääsihteerille vastuuvapauden Euroopan talous- ja sosiaalikomitean talousarvion toteuttamisesta varainhoitovuonna 2006;

               2.

               esittää huomautuksensa oheisessa päätöslauselmassa;

               3.

               kehottaa puhemiestä välittämään tämän päätöksen ja siihen erottamattomasti kuuluvan päätöslauselman neuvostolle, komissiolle, yhteisöjen tuomioistuimelle, tilintarkastustuomioistuimelle, Euroopan oikeusasiamiehelle ja Euroopan tietosuojavaltuutetulle sekä huolehtimaan niiden julkaisemisesta Euroopan unionin virallisessa lehdessä (L-sarja).

            Puhemies

         Hans-Gert PÖTTERING

            Pääsihteeri

         Harald RØMER

      (1)  EUVL L 78, 15.3.2006.

      (2)  EUVL C 274, 15.11.2007, s. 1.

      (3)  EUVL C 273, 15.11.2007, s. 1.

      (4)  EUVL C 274, 15.11.2007, s. 130.

      (5)  EYVL L 248, 16.9.2002, s. 1.
    ---documentbreak---

               31.3.2009

               FI

               Euroopan unionin virallinen lehti

               L 88/80

         EUROOPAN PARLAMENTIN PÄÄTÖSLAUSELMA
   22. huhtikuuta 2008
   joka sisältää huomautukset, jotka ovat erottamaton osa päätöstä vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2006, pääluokka VI — Euroopan talous- ja sosiaalikomitea
   EUROOPAN PARLAMENTTI, joka
   ottaa huomioon Euroopan unionin yleisen talousarvion varainhoitovuodeksi 2006 (1),
   ottaa huomioon Euroopan yhteisöjen lopullisen tilinpäätöksen varainhoitovuodelta 2006 — Nide I (C6–0367/2007) (2),
   ottaa huomioon Euroopan talous- ja sosiaalikomitean vuosikertomuksen vastuuvapauden myöntävälle viranomaiselle vuonna 2006 toimitetuista sisäisistä tarkastuksista,
   ottaa huomioon tilintarkastustuomioistuimen vuosikertomuksen talousarvion toteuttamisesta varainhoitovuonna 2006 ja tilintarkastustuomioistuimen erityiskertomukset sekä tarkastettujen toimielinten vastaukset (3),
   ottaa huomioon tilintarkastustuomioistuimen EY:n perustamissopimuksen 248 artiklan mukaisesti antaman tarkastuslausuman tilien luotettavuudesta sekä tilien perustana olevien toimien laillisuudesta ja asianmukaisuudesta (4),
   ottaa huomioon EY:n perustamissopimuksen 272 artiklan 10 kohdan sekä 274, 275 ja 276 artiklan,
   ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (5) ja erityisesti sen 50, 86, 145, 146 ja 147 artiklan,
   ottaa huomioon työjärjestyksen 71 artiklan ja liitteen V,
   ottaa huomioon talousarvion valvontavaliokunnan mietinnön (A6–0098/2008),

               1.

               panee merkille, että vuonna 2006 Euroopan talous- ja sosiaalikomitealla (ETSK) oli käytettävissään maksusitoumusmäärärahoja yhteensä 112 389 673,52 euroa (106 880 105,67 euroa vuonna 2005) ja että niiden käyttöaste oli 97,01 prosenttia;

               2.

               panee merkille, että 1. tammikuuta 2005 käyttöön otetun suoriteperusteisen kirjanpidon jälkeen ETSK:n tilinpäätöksistä ilmenee, että sillä on 2 204 729 euron negatiivinen taloudellinen tulos (alijäämä) ja toisiaan vastaava määrä (164 448 636 euroa) varoja ja vastuita;

               3.

               panee tyytyväisenä merkille, että ETSK ja alueiden komitea allekirjoittivat joulukuussa 2007 uuden hallinnollista yhteistyöjärjestelyä koskevan sopimuksen kaudelle 2008–2014; on vakuuttunut siitä, että näiden kahden toimielimen välinen yhteistyö on taloudellisesti kannattavaa eurooppalaisten veronmaksajien kannalta;

               4.

               panee tyytyväisenä merkille näiden toimielinten selvän sitoutumisen sisäisen valvonnan standardiensa yhdenmukaistamiseen parhaiden käytäntöjen pohjalta sekä kaikkien muiden asianmukaisten, yhteispalvelujen varainhoidollisten menettelyjen yhdenmukaistamiseen;

               5.

               panee merkille, että uudessa sopimuksessa pidetään kaikkein tärkeimmät osa-alueet (infrastruktuuri, atk ja televiestintä sekä kääntäminen, mukaan lukien asiakirjojen tuottaminen) yhteispalvelun piirissä, kun taas rajallinen määrä palveluja irrotetaan siitä, mm. sisäiset palvelut, sosiaali- ja terveydenhuoltopalvelut, kirjasto ja painatuksen esitoimet;

               6.

               vaatii kuitenkin, että tämä palvelujen irrottaminen ei saa aiheuttaa kuluja, ja kehottaakin siksi näitä komiteoita laatimaan osana välivaiheen arviointia yhteisen analyysin, jotta voidaan arvioida, onko tästä resurssien siirrosta ollut hyötyä molemmille; pyytää komiteoita antamaan parlamentille yhteistyösopimuksesta irrotettujen palvelujen osalta tietoja miniyhteistyösopimuksista;

               7.

               kiinnittää huomiota tilintarkastustuomioistuimen vuosikertomuksensa 10.19 kohdassa tekemään huomautukseen siitä, että sopimusten hallinnointi ja valvonta oli puutteellista; panee huolestuneena merkille, että suuri prosenttiosuus hankintojen kokonaismenoista perustui sopimuksiin, jotka tehtiin neuvottelumenettelyllä tarjousmenettelyjen sijaan; panee kuitenkin tyytyväisenä merkille komiteoiden yhteispalvelujen antamat tiedot, joiden mukaan useimmista rakennuksiin liittyvistä hankinnoista, joista oli aiemmin tehty sopimukset neuvottelumenettelyllä, on tehty uusi sopimus tarjouskilpailun pohjalta tai käynnistetty tarjouskilpailu;

               8.

               panee tässä yhteydessä tyytyväisenä merkille yhteispalveluihin luodun sopimusyksikön, joka avustaa kaikkia yhteispalvelujen toiminnallisia osastoja julkisten hankintojen alalla; panee merkille, että uudessa sopimuksessa yhteispalvelujen tarkastusyksikkö on siirretty kunkin komitean omiin yksiköihin;

               9.

               panee merkille, että esittelijän Remorqueur- ja Van Maerlant -rakennusten käyttöastetta vuonna 2007 koskevaan kyselyyn annettujen yhteispalvelujen vastausten perusteella 92 prosenttia komiteoiden toimistotilojen kokonaismäärästä on nyt käytössä ja tilantarve on tyydytetty tuleviksi vuosiksi;

               10.

               panee merkille Montoyer-rakennuksen eteisaulan kunnostamisen osalta, että ETSK:n sisäinen tarkastaja totesi raportissaan, ettei hän löytänyt tekijöitä, jotka olisivat tukeneet sitä, ettei Montoyer-rakennuksen eteisaulan kunnostustöiden valmistumisen myöhästymistä koskevien seuraamusten sopiminen olisi ollut puolusteltavissa; huomauttaa, että tämä raportti lähetettiin OLAFille eikä se johtanut mihinkään jatkotoimiin, joista ETSK tai alueiden komitea olisivat tietoisia;

               11.

               panee merkille, että ETSK piti vuotuisessa toimintakertomuksessaan vuonna 2006 toteutettujen jälkitarkastusten määrää riittämättömänä; panee tyytyväisenä merkille ETSK:n tilanteen parantamiseksi toteuttamat toimenpiteet, kuten henkilöstötilanteen vakauttamisen ja tarkastajien yhteentoimivuuden parantamisen;

               12.

               pitää ratkaisevan tärkeänä, että esimerkiksi tulojen ja menojen hyväksyjien ja tarkastajien suorittamat tarkastukset ovat riittävän tiukkoja; korostaa tässä yhteydessä, että on tärkeää toteuttaa riittävästi satunnaisia tarkastuksia kaikilla aloilla sen lisäksi, että toteutetaan muutamia strategisia tarkastuksia aloilla, joilla riski on suurempi;

               13.

               panee tässä yhteydessä tyytyväisenä merkille ETSK:n pääsihteerin parlamentin talousarvion valvontavaliokunnalle antaman henkilökohtaisen vakuutuksen siitä, että ennakko- ja jälkitarkastusten tehokkuudesta ja asianmukaisuudesta on kohtuulliset takeet;

               14.

               pitää myönteisenä, että ETSK:aan on perustettu kolmesta ETSK:n jäsenestä koostuva tarkastuskomitea, jota avustaa ulkoinen tarkastaja, joka raportoi ETSK:n puheenjohtajalle ja jonka tehtäviin kuuluu muun muassa sisäisen tarkastuksen yksikön riippumattomuuden varmentaminen sekä tarkastuskertomuksiin sisältyvien suositusten johdosta toteutettujen toimien arviointi;

               15.

               pitää valitettavana, että Belgiassa erästä entistä ETSK:n jäsentä vastaan vireille pannun, matkakuluja koskevan rikosasian (johon viitataan vastuuvapauden myöntämisestä 27. huhtikuuta 2006 annetun Euroopan parlamentin päätöslauselman (6) 4 kohdassa) suullista käsittelyä tuomioistuimessa on lykätty viisi kertaa, joista kolme vastaajan pyynnöstä; panee tyytyväisenä merkille, että ETSK:n hallinto on antanut kirjalliset todisteet siitä, että ETSK ei kannustanut kyseisiin lykkäyksiin;

               16.

               panee tyytyväisenä merkille, että 10. lokakuuta 2007 hyväksyttiin ETSK:n jäsenten matka- ja kokouskulujen korvaamista koskevien sääntöjen yleinen tarkistus, jolla parannetaan ja yksinkertaistetaan korvausmenettelyjä varmistaen kuitenkin avoimuus ja kaikkien jäsenten tasapuolinen kohtelu sekä otetaan huomioon tekninen kehitys (kuten sähköiset matkaliput, online-hotellivaraukset ja videoneuvottelut).

      (1)  EUVL L 78, 15.3.2006.

      (2)  EUVL C 274, 15.11.2007, s. 1.

      (3)  EUVL C 273, 15.11.2007, s. 1.

      (4)  EUVL C 274, 15.11.2007, s. 130.

      (5)  EYVL L 248, 16.9.2002, s. 1.

      (6)  EUVL C 296 E, 6.12.2006, s. 171.


Avis juridique important

|

32003D0615

2003/615/EY: Komission päätös, tehty 14 päivänä elokuuta 2003, Slovakian tasavallassa toteutettavien maataloutta ja maaseudun kehittämistä koskevien liittymistä edeltävien toimenpiteiden tuen hallinnoinnin siirtämisestä täytäntöönpanovirastoille liittymistä edeltävänä aikana

Virallinen lehti nro L 213 , 23/08/2003 s. 0012 - 0013

Komission päätös,tehty 14 päivänä elokuuta 2003,Slovakian tasavallassa toteutettavien maataloutta ja maaseudun kehittämistä koskevien liittymistä edeltävien toimenpiteiden tuen hallinnoinnin siirtämisestä täytäntöönpanovirastoille liittymistä edeltävänä aikana(2003/615/EY)EUROOPAN YHTEISÖJEN KOMISSIO, jokaottaa huomioon Euroopan yhteisön perustamissopimuksen,ottaa huomioon Euroopan unionin jäsenyyttä hakeneille valtioille osana liittymistä edeltävää strategiaa annettavan tuen yhteensovittamisesta ja asetuksen (ETY) N:o 3906/89 muuttamisesta 21 päivänä kesäkuuta 1999 annetun neuvoston asetuksen (EY) N:o 1266/1999(1) ja erityisesti sen 12 artiklan 2 kohdan,sekä katsoo seuraavaa:(1) Slovakian tasavallan maatalouden ja maaseudun kehittämisen erityinen liittymisohjelma (jäljempänä "Sapard-ohjelma") hyväksyttiin 17 päivänä marraskuuta 2000 tehdyllä komission päätöksellä(2), jota muutettiin 5 päivänä maaliskuuta 2002, 31 päivänä heinäkuuta 2002 ja 20 päivänä maaliskuuta 2003 tehdyillä komission päätöksillä, yhteisön tuesta maataloutta ja maaseudun kehittämistä koskeville liittymistä valmisteleville toimenpiteille jäsenyyttä hakeneissa Keski- ja Itä-Euroopan maissa liittymistä edeltävänä aikana 21 päivänä kesäkuuta 1999 annetun neuvoston asetuksen (EY) N:o 1268/1999(3), sellaisena kuin se on viimeksi muutettuna asetuksella (EY) N:o 696/2003(4), 4 artiklan 5 kohdan mukaisesti.(2) Slovakian tasavallan hallitus ja komissio, yhteisön puolesta, allekirjoittivat 26 päivänä maaliskuuta 2001 monivuotisen rahoitussopimuksen Sapard-ohjelman toteutuksen teknisestä, oikeudellisesta ja hallinnollisesta kehyksestä. Monivuotista rahoitussopimusta muutettiin vuoden 2001 vuotuisella rahoitussopimuksella, joka allekirjoitettiin 11 päivänä syyskuuta 2002. Muutos tuli voimaan sen jälkeen, kun molemmat osapuolet ratifioivat sen 4 päivänä marraskuuta 2002.(3) Slovakian tasavallan toimivaltainen viranomainen on nimennyt Sapard-viraston eräiden Sapard-ohjelmassa määriteltyjen toimenpiteiden täytäntöönpanijaksi. Sapard-ohjelman täytäntöönpanoon liittyvien rahoitustoimintojen hoitajaksi on nimetty valtiovarainministeriön kansallisesta rahastosta vastaava osasto.(4) Asetuksen (EY) N:o 1266/1999 12 artiklan 2 kohdan mukaisen ohjelmien/hankkeiden kansallisen ja alakohtaisen hallinnointikyvyn, varainhoidon valvontamenettelyjen ja julkistalouden rakenteiden tapauskohtaisen analyysin perusteella komissio teki eräiden Sapard-ohjelmaan kuuluvien toimenpiteiden osalta 15 päivänä huhtikuuta 2002 päätöksen 2002/299/EY(5) Slovakian tasavallassa toteutettavien maataloutta ja maaseudun kehittämistä koskevien liittymistä edeltävien toimenpiteiden tuen hallinnoinnin siirtämisestä liittymistä edeltävänä aikana.(5) Komissio on tämän jälkeen analysoinut asetuksen (EY) N:o 1266/1999 12 artiklan 2 kohdan mukaisesti tarkemmin Sapard-ohjelmaan kuuluvaa toimenpidettä 3 "Tuottajaryhmittymän perustaminen", toimenpidettä 4b "Elinkeinotoimintojen kehittäminen maaseutualueilla", toimenpidettä 6 "Ympäristönsuojelun ja maaseutuympäristön hoidon kanssa sopusointuiset maatalouden tuotantomenetelmät", toimenpidettä 8 "Henkilöresurssien kehittäminen" ja toimenpidettä 9 "Tekninen apu". Komissio katsoo, että Slovakian tasavalta noudattaa myös näiden toimenpiteiden osalta yhteisön tuesta maataloutta ja maaseudun kehittämistä koskeville liittymistä valmisteleville toimenpiteille jäsenyyttä hakeneissa Keski- ja Itä-Euroopan maissa liittymistä edeltävänä aikana annetun neuvoston asetuksen (EY) N:o 1268/1999 soveltamista koskevista rahoitussäännöistä 7 päivänä kesäkuuta 2000 annetun komission asetuksen (EY) N:o 2222/2000(6), sellaisena kuin se on viimeksi muutettuna asetuksella (EY) N:o 188/2003(7), 4-6 artiklan ja liitteen säännöksiä sekä asetuksen (EY) N:o 1266/1999 liitteessä vahvistettuja vähimmäisvaatimuksia.(6) Tästä syystä on aiheellista luopua asetuksen (EY) N:o 1266/1999 12 artiklan 1 kohdassa säädetystä ennakkohyväksyntävaatimuksesta ja siirtää toimenpiteiden 3, 4b, 6, 8 ja 9 osalta tuen hallinnointi hajautetulta pohjalta Slovakian tasavallassa toimivalle Sapard-virastolle ja valtiovarainministeriön kansallisesta rahastosta vastaavalle osastolle.(7) Koska komission toimenpiteiden 3, 4b, 6, 8 ja 9 osalta toteuttamat tarkastukset koskevat toimintavalmista muttei vielä kaikilta merkityksellisiltä osiltaan täysin toiminnassa olevaa järjestelmää, Sapard-ohjelman hallinnointi on aiheellista siirtää väliaikaisesti Sapard-virastolle ja valtiovarainministeriön kansallisesta rahastosta vastaavalle osastolle asetuksen (EY) N:o 2222/2000 3 artiklan 2 kohdan mukaisesti.(8) Sapard-ohjelman hallinnoinnin siirto tapahtuu vasta järjestelmän moitteetonta toimivuutta koskevien lisätarkastusten ja tuen hallinnoinnin siirtämisestä Sapard-virastolle ja valtiovarainministeriön kansallisesta rahastosta vastaavalle osastolle mahdollisesti annettavien komission suositusten täytäntöönpanon jälkeen.(9) Asetuksen (EY) N:o 2222/2000 9 artiklan 1 kohdan toisen luetelmakohdan mukaan edunsaajalle toteutettavuustutkimuksista ja vastaavista tutkimuksista sekä teknisestä avusta ennen hallinnoinnin siirtämistä koskevan komission päätöksen tekemistä aiheutuneet menot voivat olla korvattavia. Tästä syystä on aiheellista vahvistaa päivämäärä, josta alkaen tällaiset menot voivat olla korvattavia,ON PÄÄTTÄNYT SEURAAVAA:1 artiklaLuovutaan toimenpiteiden 3, 4b, 6, 8 ja 9 osalta asetuksen (EY) N:o 1266/1999 12 artiklan 1 kohdassa säädetystä hankkeiden valintaa ja sopimuksia koskevasta komission ennakkohyväksynnästä Slovakian tasavallassa.2 artiklaSapard-ohjelman hallinnointi siirretään väliaikaisesti:1. Slovakian tasavallan Sapard-virastolle, joka sijaitsee osoitteessa 12 Dobrovicova, 81 266 Bratislava, toimenpiteiden 3, 4b, 6, 8 ja 9 täytäntöönpanon osalta sellaisina kuin ne on määritelty maatalouden ja maaseudun kehittämisohjelmassa, joka hyväksyttiin 17 päivänä marraskuuta 2000 tehdyllä komission päätöksellä lopullinen; sekä2. valtiovarainministeriön kansallisesta rahastosta vastaavalle osastolle, joka sijaitsee osoitteessa 5 Stefanovicova, 81 782 Bratislava, Sapard-ohjelmaan kuuluvien toimenpiteiden 3, 4b, 6, 8 ja 9 täytäntöönpanoon Slovakian tasavallassa liittyvien rahoitustoimien hoitamisen osalta.3 artiklaTämän päätöksen perusteella aiheutuviin menoihin voi saada yhteisön rahoitusosuuden ainoastaan, jos ne ovat aiheutuneet tuensaajille tämän päätöksen tekopäivän jälkeen tai jos sen välineen, jonka perusteella kyseisen hankkeen tuensaajat on nimetty, vahvistamispäivä on myöhempi kuin tämän päätöksen tekopäivä, kyseisen vahvistamispäivän jälkeen. Toteutettavuustutkimusten tai vastaavien tutkimusten sekä teknisen avun osalta tukikelpoisuuden alkamispäivä on kuitenkin 15 päivä huhtikuuta 2002. Kaikissa tapauksissa edellytyksenä on, että Sapard-virasto ei ole suorittanut maksuja ennen tämän päätöksen tekopäivää.Tehty Brysselissä 14 päivänä elokuuta 2003.Komission puolestaFranz FischlerKomission jäsen(1) EYVL L 161, 26.6.1999, s. 68.(2) K(2000) 3327 lopullinen.(3) EYVL L 161, 26.6.1999, s. 87.(4) EUVL L 99, 17.4.2003, s. 24.(5) EYVL L 102, 18.4.2002, s. 34.(6) EYVL L 253, 7.10.2000, s. 5.(7) EUVL L 27, 1.2.2003, s. 14.


title: Neuvoston päätös, tehty 21 päivänä toukokuuta 2007 , Euroopan elin- ja työolojen kehittämissäätiön johtokunnan hallitusten edustajien ryhmän bulgarialaisten ja romanialaisten varsinaisten ja varajäsenten nimeämisestä

text:
               11.9.2007

               FI

               Euroopan unionin virallinen lehti

               C 212/4

      NEUVOSTON PÄÄTÖS,

   tehty 21 päivänä toukokuuta 2007,
   Euroopan elin- ja työolojen kehittämissäätiön johtokunnan hallitusten edustajien ryhmän bulgarialaisten ja romanialaisten varsinaisten ja varajäsenten nimeämisestä
   (2007/C 212/07)
   EUROOPAN UNIONIN NEUVOSTO, joka
   ottaa huomioon Euroopan elin- ja työolojen kehittämissäätiön luomisesta 26 päivänä toukokuuta 1975 annetun neuvoston asetuksen (ETY) N:o 1365/75 (1), sellaisena kuin se on muutettuna asetuksella (EY) N:o 1111/2005, ja erityisesti sen 6 artiklan,
   ottaa huomioon Bulgarian ja Romanian hallitusten neuvostolle esittämät ehdokkaat hallitusten edustajiksi,
   sekä katsoo seuraavaa:

               (1)

               Neuvosto on 13 päivänä joulukuuta 2004 tekemällään päätöksellä (2) nimennyt Euroopan elin- ja työolojen kehittämissäätiön johtokunnan varsinaiset ja varajäsenet 19 päivänä lokakuuta 2004 alkavaksi ja 18 päivänä lokakuuta 2007 päättyväksi toimikaudeksi.

               (2)

               On nimettävä Bulgarian ja Romanian hallitusten edustajien ryhmän varsinaiset jäsenet ja varajäsenet 18 päivänä lokakuuta 2007 päättyväksi toimikaudeksi,

         ON PÄÄTTÄNYT SEURAAVAA:
   Ainoa artikla
   Nimetään Euroopan elin- ja työolojen kehittämissäätiön johtokunnan varsinaiset ja varajäsenet jäljellä olevaksi toimikaudeksi 18 päivään lokakuuta 2007:
   HALLITUKSEN EDUSTAJAT

               Maa

               Varsinaiset jäsenet

               Varajäsenet

               Bulgaria

               Lazar LAZAROV

               Donka DONCHEVA

               Romania

               Sorin Ioan BOTEZATU

               Elena ISPAS

      Tehty Brysselissä 21 päivänä toukokuuta 2007.

            Neuvoston puolesta

            Puheenjohtaja

         M. GLOS

      (1)  EYVL L 139, 30.5.1975, s. 1.

      (2)  EUVL C 317, 22.12.2004, s. 4.


title: Komission päätös, annettu 18 päivänä huhtikuuta 2017, Turkin-pakolaisavun koordinointivälineestä sekä 24 päivänä marraskuuta 2015 annetun komission päätöksen C(2015) 9500 muuttamisesta

text:
               19.4.2017

               FI

               Euroopan unionin virallinen lehti

               C 122/4

         KOMISSION PÄÄTÖS,
   annettu 18 päivänä huhtikuuta 2017,
   Turkin-pakolaisavun koordinointivälineestä sekä 24 päivänä marraskuuta 2015 annetun komission päätöksen C(2015) 9500 (1) muuttamisesta
   (2017/C 122/04)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen ja erityisesti sen 210 artiklan 2 kohdan ja 214 artiklan 6 kohdan,
   sekä katsoo seuraavaa:

               (1)

               Komission päätöksellä C(2015) 9500 final perustettiin Turkin-pakolaisavun koordinointiväline, jäljempänä ’väline’, Turkin auttamiseksi vastaamaan pakolaisten ja heitä vastaanottavien yhteisöjen välittömiin humanitaarisiin tarpeisiin ja kehitystarpeisiin ja kansallisten ja paikallisten viranomaisten auttamiseksi hallinnoimaan ja käsittelemään pakolaisvirroista johtuvia seurauksia. Välineellä pyritään koordinoimaan ja sujuvoittamaan toimia, joita rahoitetaan unionin talousarviosta sekä jäsenvaltioiden kahdenvälisillä rahoitusosuuksilla.

               (2)

               Jäsenvaltioiden hallitusten edustajat sopivat pysyvien edustajien komiteassa (Coreper) 3 päivänä helmikuuta 2016 EU:n jäsenvaltioiden ja komission välisestä yhteisymmärrysasiakirjasta, jolla perustetaan Turkin-pakolaisavun koordinointivälineen hallinnointia ja ehtoja koskeva kehys (2), jäljempänä ’yhteisymmärryspöytäkirja’, sekä Turkin-pakolaisavun koordinointivälineeseen tarkoitettuja jäsenvaltioiden rahoitusosuuksia koskevan maksutodistuksen mallista.

               (3)

               Jäsenvaltiot sopivat Coreperissa 3 päivänä helmikuuta 2016 poistavansa viittaukset myöhästyneistä rahoitusosuuksista perittäviin viivästyskorkoihin yhteisymmärrysasiakirjan luonnoksesta ja maksutodistuksen mallin luonnoksesta. Komission päätöksellä C(2016) 855 muutettiin komission päätöstä C(2015) 9500 final vastaamaan yhteisymmärrysasiakirjaa.

               (4)

               Yhteisymmärrysasiakirjan 2 kohdan mukaan komissio on vastuussa sekä asetuksen (EU, Euratom) N:o 966/2012 (3) että komission delegoidun asetuksen (EU) N:o 1268/2012 (4) mukaisten rahoitusosuuksien hallinnoinnista. Tämä käsittää säännökset, jotka koskevat saamisten vahvistamista (5) ja viivästyskoron maksamista (6).

               (5)

               Komission delegoidun asetuksen (EU) N:o 1268/2012 83 artiklan 1 kohdan mukaan saamisesta, jota ei ole maksettu eräpäivään mennessä, peritään korkoa, sanotun kuitenkaan rajoittamatta alakohtaisten säädösten soveltamisesta johtuvia erityissäännöksiä.

               (6)

               Jäsenvaltioiden rahoitusosuudet Turkin-pakolaisavun koordinointivälineeseen ovat vapaaehtoisia, eivätkä ne perustu mihinkään ennalta määrättyyn velvollisuuteen, toisin kuin omat varat. Sen vuoksi ei ole asianmukaista pyytää jäsenvaltioita maksamaan viivästyskorkoa rahoitusosuuksista, jotka ne maksavat Turkin-pakolaisavun koordinointivälineeseen myöhässä. Komission päätöstä C(2015) 9500 olisi muutettava vastaavasti, jotta voidaan poiketa asetuksen (EU) N:o 1268/2012 83 artiklan 1 kohdasta.

               (7)

               Komissio seuraa jatkossakin, maksavatko jäsenvaltiot rahoitusosuutensa Turkin-pakolaisavun koordinointivälineeseen ajallaan, sekä ilmoittaa maksutilanteesta välineen ohjauskomitealle, sillä ajantasaiset maksut ovat olennaisia välineen tavoitteiden saavuttamisen kannalta.

               (8)

               Tätä päätöstä olisi sovellettava takautuvasti 10 päivästä helmikuuta 2016, jona komission päätös C(2016) 855 hyväksyttiin, jotta se koskisi jäsenvaltioiden jo osoittamia rahoitusosuuksia,

         ON PÄÄTTÄNYT SEURAAVAA:
   1 artikla
   Muutetaan komission päätös C(2015) 9500 seuraavasti:
   Lisätään 6 artiklan 3 kohtaan teksti seuraavasti:

      ”Jäsenvaltion Turkin-pakolaisavun koordinointivälineeseen osoittaman rahoitusosuuden myöhästyneestä maksamisesta ei peritä viivästyskorkoa.”

   2 artikla
   Tätä päätöstä sovelletaan 10 päivästä helmikuuta 2016.

      Tehty Brysselissä 18 päivänä huhtikuuta 2017.

            Komission puolesta

         Günther H. OETTINGER

            Komission jäsen

      (1)  Sellaisena kuin se on muutettuna komission päätöksellä C(2016) 855 final.

      (2)  Ks. asiakirja COMBUD 49/1/16 REV1.

      (3)  Euroopan parlamentin ja neuvoston asetus (EU, Euratom) N:o 966/2012, annettu 25 päivänä lokakuuta 2012, unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta (EUVL L 298, 26.10.2012, s. 1).

      (4)  Komission delegoitu asetus (EU) N:o 1268/2012, annettu 29 päivänä lokakuuta 2012, unionin yleiseen talousarvioon sovellettavista varainhoitosäännöistä annetun Euroopan parlamentin ja neuvoston asetuksen (EU, Euratom) N:o 966/2012 soveltamissäännöistä (EUVL L 362, 31.12.2012, s. 1).

      (5)  Asetuksen (EU, Euratom) N:o 966/2012 78 artikla ja komission delegoidun asetuksen (EU) N:o 1268/2012 81 artikla.

      (6)  Komission delegoidun asetuksen (EU) N:o 1268/2012 83 artikla.